open-index/open-wikipedia-markdown huggingface dataset:
အပြည်ပြည်ဆိုင်ရာလေဆိပ်

**အပြည်ပြည်ဆိုင်ရာလေဆိပ်**သည် နိုင်ငံများကြား ပြေးဆွဲနေသောလေယာဉ်များ ဆင်းသက်ရာ လေယာဉ်ကွင်းဖြစ်သည်။ လူဝင်မှုကြီးကြပ်ရေးနှင့် အခွန်ကောင်တာများ ရှိသည်။ ရှည်လျားသော ပြေးလမ်းကြီးများနှင့် မြင့်မားသော လေဆိပ်သုံးပစ္စည်းများ ရှိတတ်သည်။ အပြည်ပြည်ဆိုင်ရာလေဆိပ်များသည် ပြည်တွင်းခရီးစဉ်များ ပါရှိသည်။

အဆောက်အဦး၊ စီမံခန့်ခွဲမှု များသည် ၂၀ ရာစုအလယ်မှစ၍ ဆန်းပြားလာသည်။ ထိုအချိန်မှစ၍ ထိုလေဆိပ်များသည် လူများကို နိုင်ငံတကာမြို့များသို့ ဆက်သွယ်ပေးသည်။

## သမိုင်း 
၁၉၁၉ ဩဂုတ်တွင် လန်ဒန်ရှိ ဟော်စလိုးဟတ်လေဆိပ်သည် နိုင်ငံတကာခရီးစဉ်အတွက် ပထမဆုံးလေဆိပ် ဖြစ်လာသည်။

## ဒီဇိုင်း 
ထိုလေဆိပ်များဆောက်လုပ်ပုံသည် နိုင်ငံရေး၊ စီးပွားရေး၊ မြေမျက်နှာသွင်ပြင်အရ မတူညီပေ။ လေဆိပ်များကို နိုင်ငံ၏ ပြယုဂ်တစ်ခုအနေဖြင့်လည်းသုံး၍ ဒီဇိုင်းပိုင်းကို သေချာစွာဆွဲလေ့ရှိသည်။

ထိုလေဆိပ်များသည် အင်မတန်အလုပ်ရှုပ်၍ လေကြောင်းထိန်းသိမ်းရေးတာဝါ ထားကြသည်။

အချို့လေဆိပ်များတွင် အပိုအခြေခံအဆောက်အဦးများ ရှိတတ်သည်။ မီးရထားလမ်းများ၊ မြို့တွင်းနှင့်ဆက်သွယ်သည့် ကားလမ်းများရှိသည်။

## ကြီးကြပ်မှု 
### လူဝင်မှုကြီးကြပ်ရေးနှင့် အခွန် 
## ဆက်စပ်ကြည့်ရှုရန် 
*ပြည်တွင်းသုံးလေဆိပ်

## ကိုးကား
အီရန် အမျိုးသား ဘောလုံးအသင်း

**အီရန် အမျိုးသား ဘောလုံးအသင်း**(, *Tīm-e Melli-e Fūtbāl-e Īrān*), also known as *Team Melli* ()သည် နိုင်ငံတကာပြိုင်ပွဲများတွင် အီရန်နိုင်ငံကိုယ်စားပြုယှဉ်ပြိုင်သော အမျိုးသားဘောလုံးအသင်း ဖြစ်ပြီး အီရန်နိုင်ငံဘောလုံးအဖွဲ့ချုပ်မှ အုပ်ချုပ်သည်။ ၂၀၁၄ ခုနှစ် ဒီဇင်ဘာလလောက်ကတည်းကပင် အီရန်အမျိုးသားဘောလုံးအသင်းသည် အာရှတွင် အကောင်းဆုံးအဆင့်ရှိသော အသင်းများထဲတွင် ပါဝင်ခဲ့သည်။ နိုဝင်ဘာလ ၂၀၁၇ ခုနှစ် ဖီဖာကမ္ဘာ့အဆင့်သတ်မှတ်ချက်အရ လက်ရှိတွင် အီရန်အသင်းသည် ကမ္ဘာတွင် အဆင့် ၃၂ တွင်ရှိသော အသင်းတစ်သင်းလည်း ဖြစ်သည်။
 

အီရန်အသင်းသည် အာရှတွင် အောင်မြင်မှုအများဆုံးရရှိခဲ့သော အမျိုးသားအသင်းများထဲမှ တစ်သင်းဖြစ်ပြီး အာရှဖလားကို ၁၉၆၈ ခုနှစ်၊ ၁၉၇၂ ခုနှစ်နှင့် ၁၉၇၆ ခုနှစ်တို့တွင် အသီးသီးရရှိခဲ့သည်။ အီရန်အသင်းသည် ကမ္ဘာ့ဖလားဝင်ခွင့်ကို ငါးကြိမ်တိုင်တိုင်(၁၉၇၈၊ ၁၉၉၈၊ ၂၀၀၆၊ ၂၀၁၄နှင့် ၂၀၁၈ ခုနှစ်) ရရှိခဲ့သော်လည်း အုပ်စုအဆင့်မှ ဘယ်သောအခါမျှ မကျော်ခဲ့ပေ။

## ကိုးကား
အော်စလို အပြည်ပြည်ဆိုင်ရာလေဆိပ် (ဂါဒါမိုအမ်)

**အော်စလိုလေဆိပ်**သည် နော်ဝေနိုင်ငံ၏မြို့တော် အော်စလို၏ အဓိကလေဆိပ်ဖြစ်သည်။ ဥရောပတွင် ၉ ခုမြောက် အလုပ်အရှုပ်ဆုံးလေဆိပ် ဖြစ်သည်။

အော်စလိုမြို့၏ အရှေ့မြောက်ဘက်  ၂၂ မိုင်အကွာ ဂါဒါမိုအမ်တွင် ရှိသည်။ မြို့လယ်ခေါင်ကို ရထားနှင့် ဆက်သွယ်ထားသည်။

## သမိုင်းကြောင်း 
### တပ်မတော်သုံး 
နော်ဝီဂျန် တပ်မတော်သည် ဂါဒါမိုအမ်နေရာကို ၁၇၄၀ မှစ၍ စစ်တန်းလျားအဖြစ် စတင်အသုံးပြုခဲ့သည်။

နော်ဝေအား နာဇီတပ်မှ သိမ်းစဉ်တွင် ဂျာမန်လေတပ်ပေါင်းစုမှ ဂါဒါမိုအမ်အား ရုံးများနှင့်အတူ သင့်လျော်သော လေဆိပ်ပစ္စည်းများနှင့် ၂၀၀၀မီတာရှည်ကာ တစ်ခုနှင့်တစ်ခုဖြတ်၍ ဆောက်ထားသော ပြေးလမ်း ၂ ခုကို ဆောက်ခဲ့သည်။ ဒုတိယကမ္ဘာစစ်အပြီးတွင် နော်ဝေလေတပ်သည် ၎င်းတို့၏အဓိကလေဆိပ်အဖြစ် သုံးခဲ့သည်။

၁၉၄၆ တွင် ဘရားသန်းလေကြောင်းလိုင်းမှ ၂ နှစ်ကြာ ပျံသန်းခဲ့သည်။ နောက်တွင် ဂါဒါမိုအမ်ကို လေကြောင်းလိုင်းများအတွက် သုံးခဲ့သည်။

### ဒေသတွင်း 
အော်စလိုမြို့၏ ပထမဆုံးလေဆိပ်မှာ ကေ့ဂျ်လာလေဆိပ်ဖြစ်သည်။ ၁၉၁၂ တွင် ဖွင့်ခဲ့သည်။ ၁၉၂၆ တွင် ဂရမ်ဆိုမန်လေဆိပ်ဖြစ်ကာ ရေယာဉ်ပျံများ ဆင်းသက်ခဲ့သည်။ ၁၉၃၉တွင် ဖော်နီဘူးလေဆိပ်ကို ဖွင့်လှစ်ခဲ့သည်။ သို့သော် ၎င်း၏ ကျွန်းဆွယ်ပေါ်ရှိနေရာတွင် ဆောက်ထားမှု၊ မြို့လယ်ခေါင်မှ ၈ ကီလိုမီတာတွင် ရှိမှု၊ မြင့်တက်လာသော လူဦးရေများ၏ အိမ်ရာအသစ်များနှင့် နီးကပ်လာ၍ ထိုလေဆိပ်မှာ ချဲ့၍မရတော့ပေ။ ၁၉၇၂ တွင် ပဍိညာဉ်လေကြောင်းများအား ဂါဒါမိုအမ်သို့ပြောင်းရန် ဖြစ်လာသည်။ နိုင်ငံရေးသမားများအနေဖြင့် ဂါဒါမိုအမ်သို့ လေဆိပ်ပြောင်းရေး သို့မဟုတ် လေဆိပ်အသစ်ဆောက်ရေးတို့ကို စဉ်းစားလာရသည်။

၁၉၇၀ တွင် အစိုးရမှ ဟိုဘိုတွင် လေဆိပ်အသစ်ဆောက်ရန် စီစဉ်သော်လည်း ဖြစ်မလာပေ။ သို့သော် ၁၉၈၃ တွင် လွှတ်တော်မှ ဖော်နီဘူးကို တိုးချဲ့ခဲ့သည်။ ၁၉၈၈ တွင် လေကြောင်းကြပ်၍ နိုင်ငံတကာခရီးစဉ်များကို ဂါဒါမိုအမ်သို့ ပြောင်းခဲ့သည်။

အစိုးရမှ ဂါဒါမိုအမ်နေရာကို လေဆိပ်အသစ်အဖြစ်ဆောက်ရန် အဆိုပြုကာ ဟူရန်နေရာတွင်လည်း မြေတိုင်းခြင်းများ ပြုခဲ့သည်။ သို့သော် အစီရင်ခံစာများသည် လေတပ်၏ ဂါဒါမိုအမ်အား အသုံးပြုနေမှုကို ထည့်မတွက်၍ လွှတ်တော်မှ ငြင်းခဲ့သည်။ ၁၉၈၈ တွင် အစိုးရအဖွဲ့ဝင်အများစုမှာ ဟူရန်နေရာကို ရွေးချယ်ကြ၍ ပို့ဆောင်ရေးဝန်ကြီး နုတ်ထွက်ခဲ့သည်။ ၁၉၈၉ တွင် ရာသီဥတု တိုင်းတာမှုအရ ဟူရန်နေရာမှာ မသင့်လျော်ကြောင်း ထွက်လာသည်။ မိုးလေဝသပညာရှင်များနှင့် လေယာဉ်မှူးများက ထိုတိုင်းတာမှုကို ဆန္ဒပြခဲ့သည်။ နောက်ဆုံးတွင် ဂါဒါမိုအမ်ကို ရွေးခဲ့ကြသည်။

## ပစ္စည်းများ 
၁၃ စတုရန်းကီလိုမီတာ ကျယ်သည်။ အပြိုင်ပြေးလမ်းနှစ်ခုရှိပြီး လေဆိပ်အဆောက်အဦး တစ်ခု ရှိသည်။

### လေဆိပ်အဆောက်အဦး 
လေယာဉ်ဆိုက်ကပ်ရာ တံတား ၃၄ စင်းရှိသည်။ ပြည်ပအတွက် အရှေ့ဘက်၊ ပြည်တွင်းအတွက် အနောက်ဘက် ဖြစ်သည်။

### ပြေးလမ်းနှင့် အေတီစီ 
ပြေးလမ်း ၂ ခုရှိသည်။

## လေကြောင်းလိုင်းများ 
## ကိုးကား
လေဆိပ်ပေါင်းကူးတံတား

**လေဆိပ်ပေါင်းကူးတံတား**(jet bridge, jetway, gangway, aerobridge/airbridge, air jetty, portal, skybridge, passenger boarding bridge (PBB)) ဆိုသည်မှာ လေဆိပ်အဆောက်အဦးမှနေ၍ လေယာဉ်ပေါ်သို့ တက်ရန်အသုံးပြုသော အပိတ်ပါကာ ရွေ့နိုင်သောတံတားဖြစ်သည်။ အဆောက်အဦးပုံစံ၊ လေယာဉ်အရွယ်အစားပေါ်မူတည်ကာ တံတားများကို ရွေ့နိုင်သည်။ ထိုတံတားများကို ဒါယူအန်မှ တီထွင်ခဲ့သည်။

## သမိုင်းကြောင်း 
ထိုတံတားများမပေါ်ခင်တွင် ခရီးသည်များသည် လေယာဉ်ဆီသို့ လမ်းလျောက်ကာ လေယာဉ်ပေါ်သို့ လှေကားဖြင့်တက်ရသည်။

အမေရိကန်လေကြောင်းလိုင်းမှ ၁၉၅၄ တွင် စသုံးခဲ့သည်။ ပထမဆုံး တံတားကို ၁၉၅၉ ခုနှစ် ဇူလိုင် ၂၂ ရက်နေ့တွင် အသုံးပြုခဲ့သည်ဟုလည်း ဆိုသည်။

## ကောင်းကျိုးများ 
တံတားများသည် နေပူမိုးရွာပါစေ ခရီးသည်များကို လေယာဉ်ပေါ်သို့တက်ရန် လွယ်ကူစေသည်။ တံတားအစွန်းတစ်ဖက်ကို လေဆိပ်အဆောက်အဦးတွင် ထားရှိပြီး တစ်ဖက်ကိုလေယာဉ်သို့ ချိတ်နိုင်သည်။ တံတားအစွန်းရှိ အရာရှိသည် ထိန်းချုပ်ရာစက်မှ တံတားကို အနိမ့်အမြင့် ဘယ်ညာ ရွေ့နိုင်သည်။

တချို့လေဆိပ်များတွင် ဂိတ်တစ်ခုတွင် တံတား ၂ ခု ၃ ခုရှိနိုင်သည်။ ဤသည်မှာ အချို့လေယာဉ်ကြီးများတွင် အထပ်များ၊ အတန်းများသို့ လွယ်ကူစွာသွားနိုင်သည်။

## ဆိုးကျိုး 
တံတားများသည် လေယာဉ်များကို တစ်ခါတစ်ရံ အန္တရာယ်ဖြစ်စေသည်။ လေယာဉ်မထွက်ခွာမီ တံတားကို မရုတ်နိုင်ပါက လေယာဉ်ကို ထိခိုက်နိုင်သည်။

## ပြခန်း 

File:Kobe nakatottei06s3200.jpg|
File:Incheon Airport6.JPG|
File:AdelaideSkybridgeS7390.jpg|
File:AdelaidJetBridgeS7386.jpg|
File:Jet bridge marking.jpg|
File:Bilbao Airport finger.jpg|
File:NWAjetbridgeAtMCO.JPG|
File:LoadingbridgeatSeaTac.JPG|
File:Incheon Airport5.JPG|
File:JetbridgeConsoleS7469.JPG|
File:Телетрап ТТА.jpg|

## ကိုးကား
ဝါရမိတ္တုရက်ငယ်

**ဝါရမိတ္တုရက်ငယ်**ကျရောက်သော နေ့တွင် အိမ်တက်ခြင်း၊ ထိမ်းမြားလက်ထပ် မင်္ဂလာယူခြင်း၊ ခရီးထွက်ခြင်း၊ ကုန်ရောင်းကုန်ဝယ် ပြုခြင်းတို့ကို ရှောင်ကြဉ်ကြသည်။ မရှောင်ကြဉ်ဘဲ ပြုမိပါက ပျက်စီးဆုံးရှုံးခြင်းတို့နှင့် ကြုံတွေ့ရတတ်သည်ဟု ယုံကြည်ကြသည်။ ဝေဒကျမ်းဂန်များမှ ဆင်းသက်လာသော အယူအဆ ဖြစ်ကာ ရှေးမြန်မာလူမျိုးများ သုံးစွဲခဲ့ကြပြီး ထိုအယူအဆသည် ယနေ့ထက်တိုင် အချို့သော ဒေသများ၌ အမြစ်တွယ်နေဆဲ လက်ခံယုံကြည်နေကြဆဲ ဖြစ်သည်။

အလားတူ ရွေးချယ်ရသည့် ရက်မှာ ဝါရမိတ္တုရက်ကြီး ဖြစ်သည်။ ပြဿဒါးနှင့် ရက်ရာဇာ ရွေးသကဲ့သို့ ဖြစ်သည်။

## ဝါရမိတ္တုရက်ငယ် ၇ ရက် 
* မည်သည်လမဟူ လဆန်းလဆုတ် ၆ ရက်၌ စနေကျသည့် ရက်။
* မည်သည့်လမဟူ လဆန်းလဆုတ် ၇ ရက်၌ သောကြာကျသည့် ရက်။
* မည်သည့်လမဟူ လဆန်းလဆုတ် ၈ ရက်၌ ကြာသပတေးကျသည့် ရက်။
* မည်သည့်လမဟူ လဆန်းလဆုတ် ၉ ရက်၌ ဗုဒ္ဓဟူးကျသည့် ရက်။
* မည်သည့်လမဟူ လဆန်းလဆုတ် ၁၀ ရက်၌ အင်္ဂါကျသည့် ရက်။
* မည်သည့်လမဟူ လဆန်းလဆုတ် ၁၁ ရက်၌ တနင်္လာကျသည့် ရက်။
* မည်သည့်လမဟူ လဆန်းလဆုတ် ၁၂ ရက်၌ တနင်္ဂနွေကျသည့် ရက်။

## ကိုးကား
ဝါရမိတ္တု

**ဝါရမိတ္တု**သည် ဝေဒကျမ်းဂန်များမှ ဆင်းသက်လာသော ဗေဒင်ဝေါဟာရ ဖြစ်ပြီး၊ ဝါရမိတ္တုကြီးနှင့် ဝါရမိတ္တုငယ်ဟု နှစ်မျိုးရှိသည်။ ရက်ရာဇာ၊ ပြဿဒါး ရွေးချယ်ရသကဲ့သို့ *ဝါရမိတ္တုရက်များ*ကို ရှောင်ကြဉ်ရပြီး၊ မကောင်းသော နေ့များ ဖြစ်သည့်အလျောက် ထိုရက်များတွင် အရေးကြီးသော အမှုကိစ္စများကို မဆောင်ရွက်ကြချေ။ မြန်မာလူမျိုးများသည် ယနေ့ထက်တိုင် လက်ခံ ယုံကြည်နေဆဲ ဖြစ်သည်။
အီရန်နိုင်ငံရှိ တိရစ္ဆာန်တို့၏ အခွင့်အရေး

**အီရန်နိုင်ငံရှိ တိရစ္ဆာန်တို့၏အခွင့်အရေး** သည် တိရစ္ဆာန်တို့နှင့်စပ်ဆိုင်သောပြဋ္ဌာန်းချက်ဖြစ်ပြီး ထိုပြဋ္ဌာန်းချက်သည် တိရစ္ဆာန်များအပေါ် ညှင်းပန်းနှိပ်စက်ခြင်းမှ ဝိုင်းဝန်းအကာအကွယ်ပေးရန်သာ ဖြစ်ပေသည်။

## ဥပဒေပြဋ္ဌာန်းချက် 
အီရန်သည် တိရစ္ဆာန်များအပေါ်ညှင်းပန်းရက်စက်မှုအပေါ်အရေးယူဆောင်ရွက်ရန်အတွက် အခြေခံဥပဒေပြဋ္ဌာန်းချက်မရှိသလို ထို့သို့အရေးယူဆောင်ရွက်ရန်အတွက်လည်း ကြိုးစားအားထုပ်ခြင်းမရှိခဲ့ပါ သို့သော်လည်း  တိရစ္ဆာန်များကိုညှင်းပန်းခြင်းမှ ကာကွယ်စောင့်ရှောက်ရေး A , B,C,D,E,F,G အဆင့်များတွင် အီရန်သည် G အဆင့်၌ ရှိသည်။

 ၂၀၁၆ ခုနှစ်တွင် အီရန်သည် တိရစ္ဆာန်အရိုင်းများဖြင့် ဆပ်ကပ် ပြသခြင်းကို ပိတ်ပင်ခဲ့လေသည်။

## တိရစ္ဆာန်များကိုအစားအစာအဖြစ်အသုံးပြုပုံ 
အီရန်နိုင်ငံ၏ ပထမအကြီးမားဆုံး ကုန်ထုတ်လုပ်မှုစက်ရုံမှာ ရေနံစက်ရုံဖြစ်ပြီး ဒုတိယအကြီးမားဆုံးသည် ကြက်မွေးမြူရေးစက်ရုံပင်ဖြစ်ပေသည်။ အီရန်ကြက်မွေ:မြူရေးစက်ရုံသည် လွန်ခဲ့သော၂၀၁၂ ခုနှစ်တွင် ကြက်ကောင်ရေ (၂) ဘီလီယံ ထုတ်လုပ်နိုင်ခဲ့ပြီး ယခင်နှစ်များထက် အထွက်နှုန်းပိုခဲ့သည်။ ၁၉၇၈ ခုနှစ်တွင် ၁၉၅၀၀၀ တန်ချိန်သာ ထွက်ခဲ့ပြီး ၂၀၁၂ ခုနှစ်တွင်ဝယ် တန်ချိန် ၂.၁ သန်းထိ အထွက်နှုန်းပိုလာခဲ့သည်။

အီရန်နိုင်ငံသည် လယ်ယာစိုက်ပျိုးရေး၌ အသုံးပြုသော တိရစ္ဆာန်များနှင့် ပက်သက်ပြီး သက်သာချောင်ချိရေးဥပဒေအထူးပြဋ္ဌာန်းထားခြင်းမရှိပါ။ သို့ပေမဲလည်း တိရစ္ဆာန်များကို ရက်ရက်စက်စက်သတ်ဖြတ်ခြင်းကို ခွင့်မပြုပါ။ ထိုအတိုင်းပင် တိရစ္ဆာန်တို့၏ ဦးချိုကို ချိုးခြင်း၊ခြေချောင်းများကို ဖြတ်ခြင်း၊ အမြီးဖြတ်ခြင်း၊ သွားချိုးခြင်း၊ လိင်အင်္ဂါကို ဖြတ်ခြင်း စသဖြင့်တို့လုပ်ဆောင်ရာတွင် မေ့ဆေး(သို့)ထုံဆေးမပါပဲလုပ်ဆောင်ခြင်းများအတွက် ဥပဒေပြဋ္ဌာန်းထားလေသည်။ ထိုအတိုင်းပင် နွားငယ်များကို သေတ္တာတွင်း ထည့်၍သော်လည်းကောင်း ဘက်ထရီလှောင်အိမ်တွင်းထည့်၍သော်လည်းကောင်း သယ်ဆောင်ခြင်းများအတွက်လည်း ဥပဒေပြဋ္ဌာန်းမှုရှိသည်။

## တိရစ္ဆာန်အခွင့်အရေးအတွက် လှုပ်ရှားမှု 
(IAVA) အဖွဲ့သည် တိရစ္ဆာန်များကို စမ်းသပ်ရန်အတွက် ခွဲစိတ်သောလုပ်ဆောင်မှုများကို ဆန့်ကျင်သည့် အီရန်နိုင်ငံတွင် ပထမဦးဆုံးသောပေါ်လာသော အဖွဲ့အစည်းတစ်ရပ်ဖြစ်သည်။ ယင်းအဖွဲ့အစည်းသည် တိရစ္ဆာန်များနှင့်ပတ်သက်ပြီး လှုပ်ရှားမှုများစွာရှိခဲ့သည့်အတွက် ၂၀၁၂ ခုနှစ်တွင် အီရန်နိုင်ငံ တိရစ္ဆာန်ဆောင့်ရှောက်ရေးဦးစီးဌာနမှ ၎င်းအဖွဲ့အား တိရစ္ဆာန်တို့၏အခွင့်အရေးနှင့်ပတ်သက်ပြီး အကောင်းဆုံးလှုပ်ရှားနိုင်သော အဖွဲ့အစည်းအဖြစ်သတ်မှတ်ပြီး အညိုရောင်ဝက်ဝံဆုတံဆိပ် ချီးမြင့်ခဲ့သည်။။

၂၀၁၅ ခုနှစ်တွင် အမျိုးသားတစ်ဦးသည် ခွေးများကို အက်စစ် ထိုးပြီး လိုက်လံသတ်ဖြတ်နေသည့်ဗွီဒီယို တခု ရှီရားဇ် မြို့တွင် ပြသခဲ့မှုကြောင့် တိရစ္ဆာန်ညှင်းပန်းမှု ဖြစ်စေသည်ဟု သတ်မှတ်ပြီး ဆန္ဒပြမှုများ ပြုလုပ်ကာ ထိုသို့ပြုလုပ်မှုများကို ရပ်တန့်ပေးရန်တောင်းဆိုခဲ့ကြသည်။ တက်ကြွလှုပ်ရှားဆန္ဒပြသူများက ထိုခွေးများကို သတ်ဖြတ်မှုမပြုပဲ ၎င်းတို့အား သီးသန့်နေရာသတ်မှတ်ထားရှိပြီး မျိုးပွားမှုကာကွယ်ဆေးထိုးရန် ဆန္ဒပြုခဲ့ကြသည်။ ထိုအတိုင်းပင် သဘ်ရေးဇ်မြို့တွင်လည်း ဆန္ဒပြအရေးဆိုမှုများပြုလုပ်ခဲ့ပြီး အထက်ပါအတိုင်းပြုလုပ်ဆောင်ရွက်ပေးရန် တောင်းခံခဲ့ကြသည်။

၂၀၁၄ခုနှစ်တွင် အပြည်ပြည်ဆိုင်ရာ တိရစ္ဆာန်အခွင့်အရေးစောင့်ကြပ်ရေးအဖွဲ့မှ ရိုင်းသောတိရစ္ဆာန်များဖြင့် ဆပ်ကပ်ပွဲပြသခြင်းကို ပြင်းထန်စွာရှုံချခဲ့သည့်အတွက် ၂၀၁၆ခုနှစ်တွင် အီရန်နိုင်ငံပတ်ဝန်းကျင်ထိန်းသိမ်းရေးဌာနမှ တောရိုင်းတိရစ္ဆာန်များဖြင့် ဆပ်ကပ်ပွဲပြသခြင်းကို တားဆီးပိတ်ပင်ခဲ့သည်။

## ကိုးကား
မ, လှတာ အပြစ်လား

**မ, လှတာ အပြစ်လား** ဝတ္ထုကို မြန်မာစာရေးဆရာ မောင်ဝဏ္ဏက ၁၉၈၂ ခုနှစ်တွင် ရေးသားသည်။ ခဲမှန်ဖူးသည့် ကိုဣန္ဒာနှင့် ဣန္ဒြေကို ထိန်းနေရသည့် နှင်းနှင်းလွင်တို့ အခြေအနေထူးခြားစေရန် ကိုဣန္ဒာနှင့် တစ်ချိန်က ပတ်သက်ဖူးသည့် နှင်းနှင်းလွင်၏ အစ်မဝမ်းကွဲ မြမြနွဲ့က ရင်နှင့်ရင်းကာ ကူညီလိုက်ကြောင်း ဖော်ပြထားသော အဆိုပါဝတ္ထုကို အဖြူရောင်စာပေမှ ဖြန့်ချိပြီး အချစ်ဝတ္ထုအမျိုးအစား ဖြစ်သည်။

## ဇာတ်လမ်းအကျဉ်း 
ကို ဣန္ဒာ (ခ) ဖိုးကြည်မှာ ရိုက်ကွင်အလုပ်သင်ဘဝနှင့် ကျင်လည်နေစဉ် ဘုရားကြီ:ရွာ ကားလမ်းဘေးတွင် အိမ်ဆိုင်ဖွင့်ထားသည့် ဒေါ်ကြည်သန်းအိမ်သို့ ရောက်သည်။ ဒေါ်ကြည်သန်းမှာ ထိုအချိန်က နာမည်ကြီးနေသည့် မင်းသမီး မြမြနွဲ့၏ အဒေါ်ဖြစ်သည်။ ဝင်ထွက်သွားလာရင်း ဒေါ်ကြည်သန်း၏သမီး မြင့်မြင့်မူနှင့် ကိုဣန္ဒာတို့ မျက်လုံးချင်းစကားပြောမိကြသည်။ 

ဒါရိုက်တာပေါက်စ ကိုဣန္ဒာရိုက်သည့်ဇာတ်ကားတစ်ခုတွင် ပါဝင်ရာမှ အိမ်ထောင်ကွဲနေသည့် မြမြနွဲ့၏ဘဝထဲသို့ ကိုဣန္ဒာရောက်လာသည်။ အနေတည်သောကိုဣန္ဒာကိုအားမရသည့် မြမြနွဲ့က အိမ်သို့ခေါ်ကာ ဝီစကီတိုက်၍ သွေးဆောင်သည်။ အိပ်ခန်းတွင်းရောက်၍ ထွေးလုံးပူးကပ်ဖြစ်ကြရာမှ "မင်း မမကို ချစ်တာမဟုတ်ပါဘူးကွာ ... လိုချင်နေတာပါ" ဟု မြမြနွဲ့က ဆိုလေမှ ကိုဣန္ဒာ သတိဝင်၍ ပြန်သွားသည်။ အချိန်အတန်ကြာ စဉ်းစားအပြီး၌ "ကျွန်တော် မမကို မချစ်နိုင်ပါဘူး" ဟူသောအဖြေကို ပေးနိုင်ခဲ့သည်။

မြမြနွဲ့ နာမည်ကျလာချိန်၌ မြင့်မြင့်မူမှာ နှင်းနှင်းလွင်ဟူသောအမည်ဖြင့် နာမည်ရနေသည်။ မင်းသမီးချင်း ဂုဏ်ပြိုင်ကြရင်း ကြီ:မာနနှင့် ငယ်ဂုဏ်တို့ ပွတ်တိုက်ပြီး အမျိုးချင်း မခေါ်နိုင်မပြောနိုင် ဖြစ်သွားကြသည်။ ထိုကာလတွင် ကိုဣန္ဒာမှာလည်း ဇာတ်လမ်းကောင်းများရိုက်ကူးသည့် ဒါရိုက်တာအဖြစ်လည်းကောင်း၊ နှင်းနှင်းလွင် မျက်နှာသာပေးသည့် ဒါရိုက်တာအဖြစ်လည်းကောင်း ကျော်ကြားလာသည်။

နောက်အိမ်ထောင်ပြုအပြီးတွင် ကားရိုက်ကျဲနေသည့် မြမြနွဲ့က ပန်းပွင့်ချစ်သူဟူသော ဝတ္ထုကို ကိုယ်တိုင်ငွေထုတ်၍ ဇာတ်ကားရိုက်ရန် ကိုဣန္ဒာအား တိုင်ပင်သည်။ ဇာတ်လမ်းထဲ၌ မင်းသမီ:နှစ်လက်ဖြစ်သဖြင့် နှင်းနှင်းလွင်ကို ပါဝင်စေချင်ကြောင်း ကိုဣန္ဒာကို ပြောသည်။ ဇာတ်ကွက်မှာ မြမြနွဲ့အတွက် ပိုပေါ်နေသည်။ ထို့ကြောင့် ကနဦးတွင် ငြင်းဆန်မိသော်လည်း "မမအတွက် ကျွန်တော် မြင့်မြင့်ဆီကို သွားပါ့မယ်" ဟူသော စကားဖြင့်သာ အဆုံးသတ်၍ နှင်းနှင်းလွင်အား စည်းရုံးရန် ထွက်လာသည်။ နှင်းနှင်းလွင်အိမ်သို့ ရောက်သော် သနားစိတ်ပေါ်လာကာ မရိုက်လိုက ငြင်းနိုင်ကြောင်း ပြောသည်။ နှင်းနှင်းလွင်က "မြင့်မြင့် အစ်ကို့အတွက် အဲဒီ့ကား ရိုက်ပေးပါ့မယ်" ဟု ပြောလာရာ အပြစ်ရှိသူတစ်ယောက်ကဲ့သို့ ကိုဣန္ဒာ ခံစားမိသည်။ စွပ်စွဲငြင်းခုန်ကြရင်း နှစ်ဦ:သား ချစ်ကြိုက်ကြောင်း အပြန်အလှန်ပြောမိကြသည်။ ထိုအချိန်၌ ဖုန်းဝင်လာသည်။ "အစစ အဆင်ပြေမယ်လို့ မမ ထင်တယ်" ဟူ၍ ကိုဣန္ဒာအား မြမြနွဲ့က အဓိပ္ပာယ်ပါပါပြောသည်။ နှင်းနှင်းလွင်အိမ်၌ ဝီစကီရှိ၊ မရှိ မေးအပြီ:တွင် ဇာတ်ကားရိုက်မည့်အစီအစဉ်ဖျက်ကြောင်း အသိပေးလေသည်။ 

## အဓိက ဇာတ်ကောင်များ 
* ကို ဣန္ဒာ (ဒါရိုက်တာ)
* မြမြနွဲ့ (နာမည်ကျစ မင်းသမီး)
* နှင်းနှင်းလွင် (နာမည်ကြီး မင်းသမီး)

## ကိုးကား
နှစ်အလိုက်ထုတ်ဝေသည့် ဘာသာပြန်လုံးချင်းဝတ္ထု စာရင်း

နိုင်ငံခြားဘာသာမှ မြန်မာဘာသာသို့ပြန်ဆိုထုတ်ဝေသည့် လုံးချင်းဝတ္ထုများမှာ အောက်ပါအတိုင်းဖြစ်သည်။

## ၁၉၇၁ ခုနှစ် 
## ၁၉၇၂ ခုနှစ် 
## ၁၉၇၃ ခုနှစ် 
## ၁၉၇၄ ခုနှစ် 
## ၁၉၇၅ ခုနှစ် 
## ၁၉၇၆ ခုနှစ် 
## ၁၉၇၇ ခုနှစ် 
## ၁၉၇၈ ခုနှစ် 
## ၁၉၇၉ ခုနှစ် 
## ၁၉၈၀ ခုနှစ် 
## ၂၀၁၁ ခုနှစ် 
## ၂၀၁၈ ခုနှစ် 
## ၂၀၁၉ ခုနှစ် 
## ကိုးကား
ဦးမြဲ

**ဦးမြဲ** (၁၈၄၃ - ၁၉၀၅) သည် ကုန်းဘောင်ခေတ်တွင် မင်းတုန်းမင်းနှင့် သီပေါမင်းတို့ လက်ထက်၌ အမှုထမ်းကာ ကနောင်မင်းသား၏ မြန်မာ့စက်မှုတော်လှန်ရေးခေတ်ဦးတွင် ရှေ့ဆောင်ပါဝင်ခဲ့သူ ဖြစ်သည်။

## ငယ်ဘဝ 
ဦ:မြဲကို ၁၈၄၃ ခုနှစ်တွင် ဖွားမြင်သည်။ ငယ်စဉ်က ပြင်သစ်ခရစ်ယာန်သာသနာပြု ဘူရဒွန်ထံမှ အင်္ဂလိပ်စာသင်သည်။ 

## မင်းတုန်းမင်းထံ အမှုထမ်းခြင်း 
အသက်(၁၇)နှစ်အရွယ်တွင် မင်းတုန်းမင်းထံ၌ လက်ဖက်ရည်တော်အဖြစ် အမှုထမ်းသည်။ ၁၈၆၂ ခုနှစ်၊ ဒီဇင်ဘာတွင် မောင်အောင်သူနှင့်အတူ ပြင်သစ်နိုင်ငံသို့ ပညာသင်သွားရာ ဗဟို ဝိဇ္ဇာပညာနှင့် ထုတ်လုပ်ရေးကျောင်း (L'Ecole des Arts et Manufacture) ၌ သင်ကြားခွင့်ရသည်။လေးနှစ်အကြာတွင် သိပ္ပံဘွဲ့ရသည်။ ၁၈၆၆ ခုနှစ်တွင် သတ္တုဗေဒပညာရပ်များ သင်ယူသည်။ ထို့နောက် ဓာတုဗေဒပညာရပ်များ ထပ်မံသင်ယူသည်။ ၁၈၆၈ ခုနှစ်၊ ဇူလိုင်လတွင် မြန်မာပြည်သို့ ပြန်လာသည်။ ၁၈၇၀ ဝန်းကျင်တွင် ပညာတော်သင်အဖြစ် ပြင်သစ်နိုင်ငံသို့ ထပ်မံသွားရောက်ပြန်သည်။ အင်္ဂလန်သို့သွား၍လည်း ခဲယမ်းမီးကျောက်ပညာ သင်ယူခဲ့သေးသည်။ ၁၈၇၂ ခုနှစ်၊ ဇွန်လ ၂၇ ရက်တွင် အင်္ဂလန်မှ ပြန်လာကာ တောင်ထားဝယ်ဗိုလ်၏ လက်အောက်ရှိ ရေနံချက်လုပ်ငန်းကို ဦးစီ:ရသည်။

## သီပေါမင်းထံ အမှုထမ်းခြင်း 
သီပေါမင်းလက်ထက်သို့ ရောက်သော် ဒီပဲယင်းဝန်ထောက်ရာထူးကို ရသည်။ ၁၈၈၃ ခုနှစ်တွင် ပြင်သစ်သို့သွား၍ စက်မှုလုပ်ငန်းများ လေ့လာရာ ၁၈၈၅ ခုနှစ်၊ မေလကုန်တွင် ပြန်ရောက်သည်။ ၁၈၈၅ ခုနှစ်၊ ဇွန်လ ၃၀ ရက်တွင် ပြင်သစ်သံအမတ် ခန့်အပ်ခံရ၍ ဇနီး ဒေါ်ရွှေရည်နှင့်အတူ ဇူလိုင်လ ၁၂ ရက်တွင် မန္တလေးမှ ထွက်သည်။ သီပေါမင်း ပါတော်မူသော် ပညာတော်သင် (၂၂) ဦးနှင့်အတူ ပြင်သစ်၌ သောင်တင်နေရာ အင်္ဂလိပ်အစိုးရ၏ အကူအညီဖြင့် ၁၈၈၆ ခုနှစ်၊ ဇန်နဝါရီတွင် မြန်မာပြည်သို့ ပြန်ရောက်လာသည်။ နောင်သော် မန္တလေးမြို့၏ သမာဓိမြို့ဝန်ဖြစ်လာပြီး အင်္ဂလိပ်အစိုးရက အေတီအမ်ဘွဲ့ ချီးမြင့်သည်။ 

## ဘဝနိဂုံး 
၁၉၀၅ ခုနှစ်တွင် မန္တလေးမြို့၌ပင် ကွယ်လွန်သည်။

## ကိုးကား
ခရစ်စတယ် ဘွိုက်

**ခရစ္စတယ် ဘွိုက်** (၊ အမည်ရင်း **ဆီညာ ကွန်ဒရာချီဗာ**၊ ; ၁၄ ဧပြီ ၁၉၉၃ မွေးဖွား) သည် ရုရှားလူမျိုး လိင်အသားပေးရုပ်ရှင် မင်းသမီးနှင့် ကိုယ်ဟန်ပြမယ်တစ်ဦး ဖြစ်သည်။ *အန်ဂျလီကာ* ဟူသော သရုပ်ဆောင်အမည်ဖြင့်လည်း ကျော်ကြားသည်။

## သရုပ်ဆောင်ဘဝ 
၂၀၁၁ ခုနှစ်တွင် လိင်အသားပေး ကိုယ်ဟန်ပြမယ်အဖြစ် အသက်မွေးသကဲ့သို့ တစ်ကိုယ်တော်အဖော်အချွတ်ဇာတ်လမ်းများကိုလည်း ကိုယ်တိုက်ရိုက်လွှင့်သည်။ အချိန်တိုအတွင်း နာမည်ရလာကာ ပထမဆုံး လိင်အသားပေးဇာတ်ကားကို အဆိုပါနှစ်တွင်ပင် ဟော်လန်ဗီဒီယိုအနုပညာလုပ်ငန်းနှင့် ရိုက်ကူးခဲ့သည်။ ထို့နောက် ဂျူစီဖျော်ဖြေရေးလုပ်ငန်း ၊ နိဗ္ဗာန်ဘုံရုပ်ရှင်လုပ်ငန်း  တို့နှင့် ဇာတ်ကားများ ထပ်မံရိုက်ကူးသည်။ အဆိုပါဇာတ်ကားအားလုံးမှာ အိန်ဂျလီကာ ဟူသော အမည်နှင့်ပင် ဖြစ်သည်။ ၂၀၁၂ အရောက်တွင် အီဗေးအိန်ဂျယ် အပါအဝင် အခြားစတူဒီယိုများနှင့် ရိုက်ကူးသည်။ ၂၀၁၃ ခုနှစ်သို့ရောက်သော် လီဂယ်ပွန်နို အွန်လိုင်းရုပ်ရှင်လုပ်ငန်းနှင့် စတင်လက်တွဲရာ ယနေ့အထိပင်ဖြစ်သည်။

## သရုပ်ဆောင်အမည်ကွဲများ 
၂၀၁၁ ခုနှစ်အစပိုင်းတွင် အမည်ရင်းအပြင် *အိန်ဂျယ်*၊ *အန်ယာ၊* *မီဂန်၊* *ဗီယာ*၊ *ကတ်သရင်း*၊ *ကူရှာ*၊ *အက်ဘီ* စသည့်အမည်များကို အသုံးပြုခဲ့သော်လည်း အသုံးအများဆုံးအမည်မှာ အိန်ဂျလီကာ ဖြစ်သည်။

## ကိုးကား 
## ပြင်ပလင့်ခ်များ 
* 
* 
* 
* 
* 
* 
*
ရပ်စတော့ဗ် နာ ဒန်နူမြို့

**ရပ်စတော့ဗ် နာ ဒန်နူမြို့**()သည် ရပ်စတော့ဗ် အော့ဗလတ်(Rostov Oblast)နှင့် တောင်ပိုင်းဖက်ဒရယ်ခရိုင်(Southern Federal District)တို့၏ အုပ်ချုပ်မှုဗဟိုဖြစ်သည်။ အရှေ့ဥရောပကျောက်လွှာကြီး၏ အရှေ့တောင်ပိုင်း ဒွန်းမြစ်ကမ်းပါးပေါ်တွင် တည်ရှိပြီး အဇော့ပင်လယ်နှင့်  မျှသာ ကွာဝေးသည်။ မြို့၏ အနောက်တောင်ပိုင်း ဆင်ခြေဖုံးဒေသသည် ဒွန်းမြစ်ဝှမ်းနှင့် ထိစပ်၍ နေလေသည်။

## ကိုးကား
ဆာရန်မြို့

**ဆာရန်မြို့**(; ; {)သည် မာဒိုဗီယာ ရီပါ့ပလစ်(Republic of Mordovia)၏ မြို့တော်ဖြစ်ပြီး စီပွားရေးနှင့် ဘဏ္ဍာရေးဆိုင်ရာ အချက်အချာမြို့ဖြစ်သည်။ ဆာရန်ကာမြစ်နှင့် အင်ဆာမြစ်တို့ ပေါင်းဆုံရာ ဗော်လ်ဂါမြစ်ဝှမ်းတွင် တည်ရှိသည်။ မြို့တော် မော်စကိုမှဆိုရင် အရှေ့အရပ်  ဝေးသော အကွာအဝေး၌ တည်ရှိသော မြို့ဖြစ်သည်။

## ကိုးကား
ဖက်ဇ် အယ်လ် ဘာလီ

**ဖက်ဇ် အယ်လ် ဘာလီ** သည် မော်ရိုကိုနိုင်ငံ ဖက်ဇ်မြို့ရှိ ရှေးအကျဆုံး တံတိုင်းကာရံထားသော အစိတ်အပိုင်း ဖြစ်သည်။ ဖက်ဇ်အယ်လ်ဘာလီသည် အေဒီ ၇၈၉ မှ ၈၀၈ ခုနှစ်အတွင်း အိုင်ဒရီဇစ် မင်းဆက်၏ မြို့တော် အဖြစ် တည်ထောင်ခဲ့ခြင်း ဖြစ်သည်။  ကမ္ဘာပေါ်တွင် ရှေးအကျဆုံး တက္ကသိုလ် ဖြစ်သော အယ်လ် ကာရိုရင်း တက္ကသိုလ် ရှိသည့် အတွက် ထင်ရှားသည်သာမက ဖက်ဇ်အယ်လ်ဘာလီသည် စုစုပေါင်း လူဦးရေ ၁၅၆,၀၀၀ ဦး ရှိသော ကမ္ဘာပေါ်တွင် အကြီးဆုံး ကားမရှိသည့် မြို့ပြ အဖြစ်လည်း ထင်ရှားသည်။ 

ယူနက်စကိုမှ ၁၉၈၁ ခုနှစ်တွင် ဖက်ဇ်အယ်လ်ဘာလီအား ဖက်ဇ်မြို့ဟောင်း (မယ်ဒီနာအော့ဖ် ဖက်ဇ်) အမည်ဖြင့် ကမ္ဘာ့အမွေအနှစ် စာရင်းတွင် ထည့်သွင်းခဲ့သည်။ ကမ္ဘာ့အမွေအနှစ်နေရာ သတ်မှတ်မှုတွင် ဖက်ဇ်အယ်လ်ဘာလီ၏ မြို့ပြ အဆောက်အဦးများသာ မကပဲ တံတိုင်း အပြင်ဘက်ရှိ ထိုနေရာအား ကောင်းမွန်စွာ မြင်နိုင်မည့် ကြားခံဒေသကို ထိန်းသိမ်းရန် အတွက်ပါ ထည့်သွင်း သတ်မှတ်ခဲ့သည်။ 

ဖက်ဇ်အယ်လ်ဘာလီ၊ ဖက်ဇ် ဂျေဒစ် နှင့် ပြင်သစ်တို့ တည်ဆောက်ခဲ့သော ဗေးလ်နိုဘယ် သို့မဟုတ် မြို့သစ်သည် ဖက်ဇ်၏ အဓိက ဒေသ ၃ ခု ဖြစ်သည်။

## ကိုးကား
ချစ်ခြင်းတစ်ခုရဲ့အတိမ်အနက် (ကိုရီးယားရုပ်သံဇာတ်လမ်းတွဲ)

**ချစ်ခြင်းတစ်ခုရဲ့အတိမ်အနက်** (Temperature of Love) သည်​ တောင်ကိုရီးယားရုပ်သံဇာတ်လမ်းတွဲတစ်ခု ဖြစ်သည်။၂၀၁၇ခုနှစ် စက်တင်ဘာ၁၈မှ နိုဝင်ဘာ၂၁ရက်​နေ့အထိ​တောင်ကိုရီးယားနိုင်ငံ၌ပြသခဲ့သည်။

## အနှစ်ချုပ် 
အမှတ်မထင်စတွေ့ကာ ရင်းနှီးလာသည့်လူနှစ်​ယောက်မှာ မတူညီသည့်အလုပ်အကိုင်အတွက်ခွဲခွာပြီးပြန်လည်​ပေါင်းစပ်သည့် မနဲ့​မောင်ဇာတ်လမ်းဖြစ်သည်။

## ရိုက်ကူးခြင်း 
### ​ 
* ​ဆောယွန်းဂျင် - လီ​ယောင်းဆူ

* ယန်ဆယ်ဂျုံး - အို​ဂျောင်းဆူ

## မှတ်စု
## ကိုးကား
မဲသေရောဂါ

**မဲသေရောဂါ** သို့မဟုတ် **ပလိပ်ကပ်ရောဂါ** (**Black Death**)သည် လူ့သမိုင်း၌ အဖျက်စွမ်းအား အကြီးမားဆုံး ကူးစက်ရောဂါများအနက် တမျိုး ဖြစ်ကာ၊ ၁၃၄၇ မှ ၁၃၅၁ ခုနှစ်ထိ အာရှနှင့် ဥရောပရှိ လူသန်းပေါင်း ၇၅ မှ သန်းပေါင်း ၂၀၀ ထိ သေကြေပျက်စီးခဲ့ပြီး၊ ဥရောပတွင် အဆုံးစွန် မွှေနှောက်ခဲ့သည်။ *ယာစီနီယာ ပက်စတိ* ဆိုသော ဘက်တီးရီးယားသည် ပလိပ်ရောဂါ ကပ်ပုံစံ အမျိုးမျိုးကို ဖြစ်ပွားစေရသည့် အကြောင်းရင်းဟု ယုံကြည်ကြသည်။ မဲသေရောဂါကြောင့် ဘာသာရေး၊ လူမှုရေးနှင့် စီးပွားရေးတို့ ပြိုလဲကာ၊ ဥရောပသမိုင်းအပေါ် အကြီးအကျယ် သက်ရောက်မှု ရှိခဲ့သည်။

မဲသေရောဂါသည် ဗဟိုအာရှ (အလယ်အာရှ)၏ ခြောက်သွေ့သော လွင်ပြင်များတွင် မြစ်ဖျားခံပြီး၊ ထိုမှတဆင့် ပိုးလမ်းမကြီးကို ဖြတ်ပြီး ၁၃၄၃ တွင် ခရိုင်မီးယားသို့ ရောက်ရှိလာသည်ဟု ယူဆသည်။ ကုန်သင်္ဘောများတွင် အမြဲတစေ ကပ်ပါလာတတ်သော ကြွက်မဲများပေါ်တွင် နေထိုင်သော ကြွက်သန်းမဲများကြောင့် ဖြစ်ပွားရခြင်း ဖြစ်နိုင်ချေ အလွန် ရှိပြီး၊ မြေထဲပင်လယ်နှင့် ဥရောပတလျှောက် ပျံ့နှံ့သွားသည်။

မဲသေရောဂါကြောင့် ဥရောပတိုက်ရှိ လူဦးရေ စုစုပေါင်း၏ အနီးစပ်ဆုံး ၃၀ ရာခိုင်နှုန်းမှ ၆၀ ရာခိုင်နှုန်းထိ သေကြေကြရသည်။ ခြုံရလျှင်၊ ၎င်းပလိပ်ရောဂါကြောင့် ၁၄ ရာစုနှစ်တွင် ကမ္ဘာ့လူဦးရေသည် အနီးစပ်ဆုံး သန်း ၄၅၀ မှ သန်း ၃၅၀-၃၇၅ ထိ လျော့ကျသွားခဲ့သည်။ ထိုလူအရေအတွက်သို့ ပြန်ရောက်ရှိရန် ကမ္ဘာသည် နှစ် ၂၀၀ အချိန်ယူရသည်။ ၁၉ ရာစု ရောက်ခါနီးတွင် ဥရောပ၌ ၎င်းမဲသေရောဂါ ပြန်လည် ဖြစ်ပွားလိုက်သေးသည်။

## ဖြစ်စဉ် 
### ရောဂါဇစ်မြစ် 
ယာစီနီယာ ပက်စတိကြောင့် ဖြစ်ရသော ပလိပ်ရောဂါသည် ဗဟိုအာရှ၊ ကာဒစ္စတန်၊ အနောက်အာရှ၊ မြောက်အိန္ဒိယနှင့် ယူဂန်ဒါတို့ ပါဝင်သော ဒေသအမျိုးမျိုးတွင် မြေအောင်း ကိုက်ဖြတ်စားသတ္တဝါများက သယ်ဆောင်လာသော သန်းများ ပွားများခြင်းကြောင့် ဖြစ်ရသော မြေလျှောက်ရောဂါ ဖြစ်သည်။  

## ကိုးကား
ဂင်ယူဂျောင်

**ဂင်ယူဂျောင်**မှာ​တောင်ကိုရီးယားမင်းသမီးတစ်ဦးဖြစ်သည်။၂၀၀၃ခုနှစ်မှစ၍က​လေးသရုပ်​ဆောင်အဖြစ်စတင်ခဲ့ကာ *အီဂျီမဲ*၊ *လ​ရောင်လွှမ်းတဲ့ အချစ်*စသည့်ဇာတ်လမ်းများနှင့်နာမည်​ကျော်ခဲ့သည်။

က​လေးသရုပ်​ဆောင်ဘဝက ချစ်စနိုးဖြင့်  "Korea's Little Sister"အမည်ရခဲ့သည်။

## ငယ်ဘဝ 
၁၉၉၉ခုနှစ် စက်တင်ဘာ၂ရက်၌ ဆိုးလ်မြို့တွင်​ မွေးဖွားသည်။

ဂိုယမ်းအနုပညာအထက်တန်း​ကျောင်းမှ ၂၀၁၈ ခုနှစ် ဇန်နဝါရီလတွင်​ အထက်တန်းအောင်မြင်ခဲ့သည်။

## သရုပ်​ဆောင်ဘဝ 
### ၂၀၀၃-၂၀၁၁:က​လေးသရုပ်​ဆောင် 
၄နှစ်မှစကာသရုပ်​ဆောင်ခဲ့သည်။ ထိုစဉ်မှစကာ အ​ကောင်းဆုံးက​လေးသရုပ်​ဆောင်တစ်​ယောက်လဲဖြစ်လာသည်။၅တန်းအ​ရောက်တွင် ဇာတ်လမ်းတွဲ ၁၃ကား၊ဇာတ်ကား၁၅ကားတို့တွင်သရုပ်​ဆောင်ထားသည်။

၂၀၀၈တွင် ပထမဆုံး​သောဆုအဖြစ် အီဂျီမဲကားဖြင့် အ​ကောင်းဆုံးက​လေးသရုပ်​ဆောင်ဆုရခဲ့သည်။

### ၂၀၁၂-၂၀၁၄:လူကြိုက်များလာခြင်း 
လ​ရောင်လွှမ်း​သောအရိပ်​နေဇာတ်လမ်းတွင် အီဂျီမဲကားတွင်တွဲဖက်သရုပ်​ဆောင်ခဲ့သည့် ယိုဂျင်ဂူးဖြင့်သရုပ်​ဆောင်ကာ​အောင်မြင်မှုများစွာရရှိခဲ့သည်။

### ၂၀၁၅-ယ​နေ့:​ခေါင်း​ဆောင်မင်းသမီး 
၂၀၁၅တွင် အန်းဂရီးမွန်းဇာတ်လမ်း၊၂၀၁၆တွင် ပက်ဘိုဂန်နှင့်အတူ love in the moonlight စသည်ဖြင့်သရုပ်​​ဆောင်ခဲ့သည်။

## ရုပ်ရှင် 
## Discography 
## Fashion 
## ပရိသတ်နှင့်​တွေ့ဆုံခြင်း 
## ဆုများ 
## ကိုးကား 
ကဏ္ဍ:တောင်ကိုရီးယား အမျိုးသမီး ရုပ်ရှင်သရုပ်ဆောင်များ
Avengers: Infinity War

***Avengers: Infinity War*** မှာ အမေရိကန် စွမ်းအားရှင်ဇာတ်ကားဖြစ်သည်။ ဤကားမှာ *Avengers* (၂၀၁၂) နှင့် ၂၀၁၅ တို့၏နောက်ဆက်တွဲဖြစ်သည်။

၂၀၁၈ ခုနှစ် ဧပြီ ၂၃ တွင် လော့စ်အိန်ဂျလ်တွင် အထူးပွဲပြသကာ ၂၇ ရက်နေ့တွင် တစ်ကမ္ဘာလုံး၌ ရုံတင်ပြသခဲ့သည်။ ရိုက်ကူးမှု၊ effect၊ အက်ရှင်ခန်းများကောင်းမွန်မှုတို့ကြောင့် ဤကားကို ဝေဖန်သူများကပင် ချီးကျူးခဲ့ကြသည်။ ဤကား၏ အဆက်ကို ၂၀၁၉ ခုနှစ် ဧပြီ ၂၆ ရက်နေ့တွင် ပြသမည်ဖြစ်သည်။

## အနှစ်ချုပ် 
Marvel studio မှ Marvel Cinematic Universe (MCU) ကို လွန်ခဲ့သော ၁၀ နှစ်ခန့်မှ စတင်တည်ဆောက်ခဲ့သည်။ ပထမဆုံးကားမှာ ၂၀၀၈ ခုနှစ်က Iron Man 1 ဖြစ်သည်။ ထို Universeတွင် Infinity Stone ဟုခေါ်သော စွမ်းအားကြီးကျောက်တုံး ၆ တုံးရှိသည်။ ထိုကျောက်တုံးများမှာ စကြဝဠာအတွင်း ပြန့်ကျဲနေပြီး သီးခြားစွမ်းအားများရှိကာ သာမန်လူများ ထိတွေ့နိုင်ခြင်း မရှိချေ။ ဤဇာတ်ကား၏ အဓိက ဗီလိန်ဖြစ်သော သားနို့စ်မှ ထိုကျောက်တုံးများကို လိုက်ရှာကာ စကြဝဠာရှိ သက်ရှိများထဲမှ တဝက်ကို ဖျက်ဆီးမည့်အဖြစ်ကို Avengers အဖွဲ့နှင့်အတူ ပင့်ကူလူသား၊ Doctor Strange၊ Black Panthers ၊ Guardians of Galaxy အဖွဲ့တို့ပေါင်း၍ ကာကွယ်ခြင်းဖြစ်သည်။

## ကိုးကား 
ကဏ္ဍ:အမေရိကန် ရုပ်ရှင်ဇာတ်ကားများ
ဆင်ပြေးရွာ၊ ကြာအင်းဆိပ်ကြီးမြို့နယ်

**ဆင်ပြေးရွာ** () ()သည် ကရင်ပြည်နယ်၊ ကော့ကရိတ်ခရိုင်၊ ကြာအင်းဆိပ်ကြီးမြို့နယ်၊ ကျောက်ဘီလူးကျေးရွာအုပ်စု၌ တည်ရှိသည်။  ရွာနေရာကုတ်မှာ ၁၇၀၈၀၂ ဖြစ်သည်။ ၂၀၁၄ သန်းခေါင်စာရင်းအရ ကျောက်ဘီလူးကျေးရွာအုပ်စုတွင် အိမ်ခြေပေါင်း ၁၅၆၉ အိမ် ရှိကာ၊ လူဦးရေစုစုပေါင်း ၈၃၅၀ ဦး နေထိုင်သည်။ ဆင်ပြေးတံတားသည် ပေ ၁၈၀ ရှည် သံကူကွန်ကရစ်အမျိုးအစား ဖြစ်ကာ၊ ၂၀၁၆ တွင် တည်ဆောက်သော ကားလမ်း ဖြစ်သည်။

## ကိုးကား 
ကဏ္ဍ:ကြာအင်းဆိပ်ကြီးမြို့နယ်ရှိ ရွာများ
KKs 3

**KKs 3** သည် Local Group ထဲရှိ ဂလက်ဆီပုဖြစ်ပြီး ကမ္ဘာမြေမှ အလင်းနှစ် ၇ မီလီယံ ကွာဝေးသည်။  KKs 3 ၏ ထုထည်မှာ ၂.၃ × ၁၀၇ (နေအဆပေါင်း ၂၃ မီလီယံ) ရှိသည်။ ဂလက်ဆီရှိ ၄ ပုံ ၃ ပုံသော ကြယ်များသည် သက်တမ်းအားဖြင့် ၁၂ ဘီလီယံနှစ် ရှိသည်။

## ကိုးကား
ကဏ္ဍ:ဟိုက်ဒရပ် (ကြယ်စုတန်း)
NGC 1979

**NGC 1979** (**ESO 487-24**)  သည် လီပက်စ် ကြယ်စုတန်းရှိ နှစ်ဖက်ခုံး ဂလက်ဆီဖြစ်ပြီး နဂါးငွေ့တန်း ဂလက်ဆီမှ အလင်းနှစ် ၇၈ မီလီယံ ကွာဝေးသည်။ ယင်းအား ၁၇၈၄ နိုဝင်ဘာ ၂၀ တွင် ဝီလီယံ ဟာရှယ်မှ ရှာဖွေတွေ့ရှိခဲ့သည်။ 

## ကိုးကား
ကဏ္ဍ:လီပက်စ် (ကြယ်စုတန်း)
ဂျပန် အမျိုးသား ဘောလုံးအသင်း

သည် ဂျပန်ဘောလုံးအဖွဲ့ချုပ်၏ လက်အောက်တွင်ရှိသော ဂျပန်နိုင်ငံကိုယ်စားပြု ဘောလုံးအသင်းတစ်သင်းဖြစ်သည်။ 

ဂျပန်အသင်းသည် အာရှရှိ အအောင်မြင်ဆုံးသော အသင်းများထဲမှ တစ်သင်းဖြစ်ပြီး ဖီဖာကမ္ဘာ့ဖလား နောက်ဆုံးပြိုင်ပွဲ ၆ ခုကို ဆက်တိုက်ဆိုသလို ဝင်ခွင့်ရရှိခဲ့သော အသင်းဖြစ်သည်။ ထို့ပြင် အာရှဖလားကိုလည်း ၁၉၉၂၊ ၂၀၀၀၊ ၂၀၀၄ နှင့် ၂၀၁၁ ခုနှစ်တို့တွင် ရရှိခဲ့သည်။ ဂျပန်အမျိုးသားအသင်းသည် ၂၀၀၁ ခုနှစ် ဖီဖာ တိုက်ကြီးများဖလားတွင် ဒုတိယရရှိခဲ့သည်။ ဂျပန်အမျိုးသားအသင်း၏ ဒေသတွင်းပြိုင်ဘက်များမှာ တောင်ကိုရီးယားအမျိုးသားအသင်းနှင့် ဩစတေးလျအမျိုးသားဘောလုံးအသင်းတို့ဖြစ်သည်။ 

ဂျပန်အသင်းသည် အမေရိကတိုက်အပြင်မှ ကိုပါအမေရိကဖလားကို ဝင်ရောက်ယှဉ်ပြိုင်ခွင့် ရရှိခဲ့သော တစ်ခုတည်းသော နိုင်ငံဖြစ်ပြီး ၁၉၉၉ ခုနှစ် နှင့် ၂၀၁၁ ခုနှစ်တို့တွင် ပါဝင်ယှဉ်ပြိုင်ရန် ဖိတ်ခေါ်ခြင်းခံခဲ့ရသည်။ ၂၀၁၁ ခုနှစ်ပြိုင်ပွဲတွင် ဖိတ်ကြားချက်ကို လက်ခံခဲ့သော်လည်း ၂၀၁၁ တိုဟိုကူ ငလျင်နှင့် ဆူနာမီကြောင့် ပြိုင်ပွဲမှ နုတ်ထွက်ခဲ့သည်။

## ကိုးကား
ထိုင်းနိုင်ငံ၏ မိဖုရားခေါင်များ

## ဆူခိုထိုင်းနိုင်ငံ 
### Phra Ruang Dynasty
## အယုဒ္ဓယ 
### Uthong Dynasty 
### ဆော်ဖန်နဖုန်မင်းဆက် 
### ဆူခိုထိုင်းမင်းဆက် 
### ပရက်ဆက်သွန်းမင်းဆက် 
### ဘန်ဖလူလွမ်မင်းဆက် 
## သွန်ဘူရီနိုင်ငံ 
### သွန်ဘူရီမင်းဆက် 
## ရတ်တနာကိုစင်နိုင်ငံ 
### ချက်ကရီမင်းဆက် 
## ကိုးကား
ကဏ္ဍ:ထိုင်းနိုင်ငံ၏ ဘုရင်စနစ်
ရမ်းခမ်းဟဲန်

**ရမ်းခမ်းဟဲန်** သည် သောက္ကတဲနိုင်ငံ၏ ဘုရင် ဖြစ်သည်။ ထိုင်းအက္ခရာများ တီထွင်ခြင်းနှင့် ထေရဝါဒဗုဒ္ဓဘာသာကို ထိုင်းမြေပေါ် ခိုင်မာအောင် ပြုလုပ်နိုင်ခဲ့၍ ထင်ရှားသည်။
ဘန်ကောက်အမျိုးသားပြတိုက်

**ဘန်ကောက်အမျိုးသားပြတိုက်**မှာ ထိုင်းနိုင်ငံပြတိုက်များ၏ ဗဟို ဖြစ်သည်။ ထိုင်းနိုင်ငံ၏ အနုပညာနှင့် သမိုင်းကြောင်းများ ပြသထားသည်။

၁၈၇၄ ခုနှစ်တွင် ဘုရင်ရာမ ၅ မှ ဖွင့်လှစ်ခဲ့သည်။

## ပြသထားမှုများ 
အမြဲတမ်းပြခန်း၃ခုရှိသည်။

# ထိုင်းသမိုင်းပြခန်း
# ရှေးဟောင်းနှင့်အနုပညာပြခန်း
# နန်းတော်ဟောင်းမှအလှဆင်ပစ္စည်းများပြခန်း

## အချက်အလက်များ 
ဗုဒ္ဓဟူးနေ့မှတနဂ်နွေနေ့အထိ နံနက်၉နာရီမှညနေ၄နာရီထိဖွင့်သည်။ ပြန်တမ်းဝင်ရုံးပိတ်ရက်များမပါ။

နိုင်ငံခြားသားများအတွက် ဝင်ကြေး ဘတ်၂၀၀ (မြန်မာငွေ ၈၀၀၀ ကျပ်ခန့်) ကောက်ခံသည်။

## ဓာတ်ပုံများ 

File:The Buddaisawan Chapel.jpg|
File:In side the Buddaisawan Chapel.jpg|
File:The royal Chariot in National Museum (Bangkok).jpg|
File:A small artillery in National Museum (Bangkok).jpg|
File:Canons line up in National Museum (Bangkok).jpg|
File:A Thai pavilion in National Museum (Bangkok).jpg|
File:Wall painting in the Buddaisawan Chapel.jpg|
File:War elephant in national museum Bangkok.jpg|
File:Siam traditional clothes.jpg|
File:Khon mask in National Museum.jpg|
ရီဆုန်ရှင်

**ရီဆုန်ရှင်**သည် ဂျိုဆွန်း​ခေတ်ကိုရီးယား၏​ရေတပ်ဗိုလ်ချုပ်ဖြစ်သည်။ ကိုရီးယား-ဂျပန် အင်ဂျင်စစ်ပွဲတွင် သူ၏​ပြောင်​မြောက်လှ​သောရဲစွမ်းသတ္တိ၊စစ်နည်းဗျူဟာ၊ သခင်ကိုချစ်ခင်မှုတို့​ကြောင့် နှစ်ဖက်နိုင်ငံလုံး​ လေးစားကြသည်။ ထိုစစ်ပွဲတွင် များပြားလှ​သော ဂျပန်​စစ်​ရေယာဉ်များကို ၁၀စင်းခန့်သာရှိ​သော မိမိတို့၏​ ရေယာဉ်များဖြင့်အ​ကောင်းဆုံး ဟန့်တားနိုင်ခဲ့သည်။

## ဘဝအစ 
ဟန်​ဆောင်းတွင် ၁၅၄၅ခုနှစ် ဧပြီ၂၈တွင်​မွေးဖွားခဲ့သည်။

ငယ်စဉ်ကပင် အခြားလူငယ်များဖြင့်စစ်တိုက်ခြင်းကစားနည်းများကစားခဲ့သည်။

၁၅၇၆တွင် တပ်မ​တော်စာ​မေးပွဲ​အောင်မြင်ကာသူ၏မြှားပစ်ခြင်းကို ဒိုင်များကသ​ဘောကျခဲ့သည်။ စာ​​မေးပွဲ​အောင်ပြီးလျှင် ​မြောက်ပိုင်း​တောင်တန်း​ဒေသများရှိစစ်တပ်တွင်တာဝန်ထမ်းရသည်။

## လိပ်သင်္ဘော 
သူ၏​အောင်မြင်မှုများထဲမှ လူသိအများဆုံးမှာလိပ်သင်္ဘောဖြစ်သည်။ သူ၏လက်​အောက်ငယ်သားများ၏အကူအညီဖြင့်သူ၏စိတ်ကူးဖြစ်​သောလိပ်သင်္ဘောကို​ဆောက်နိုင်ခဲ့သည်။ အချို့သတင်းများအရလိပ်သင်္ဘောမှာသူစ​ဆောက်ခြင်းမဟုတ်ဘဲ ​ထယ်ဂျုံဘုရင်လက်ထက်ကပင်​ပေါ်ခဲ့သည်ဟုဆိုသည်။

သူ၏လိပ်သင်္ဘောမှာတစ်ဖက်စီတွင် အ​မြောက်၁၁ခုပါသည်။​ဘေးအ​ပေါက်​လေးများမှလည်း ​သေနတ်၊မြှားစသည်တို့ပစ်နိုင်သည်။ ရန်သူများသင်္ဘောချင်းကပ်၍ကူးမလာနိုင်ရန်အမိုးပါသည်။ ရန်သူဂျပန်သင်္ဘောများသည်လိပ်သင်္ဘောများထက်မြင့်၍ကူးမလာနိုင်​စေရန်ဖြစ်သည်။ သာမန်အချိန်တွင်လူ၂​ယောက် ​လှော်ရပြီးလှိုင်းထန်ချိန်တွင် လူ၅​ယောက်​လှော်ရသည့်​လှော်တက်၂၀ပါသည်။

## ​နောက်ဆုံးတိုက်ပွဲ 
၁၅ဒီဇင်ဘာ ၁၅၉၈တွင် ဂျပန်ဗိုလ် ရှီမာဇုဦး​ဆောင်​သောဂျပန်​ရေတပ်စုသည် စန်ချွန်းကမ်းတွင်စုကြသည်။ သူ၏​နေရာကိုသူလျှိုများ​ကြောင့် လီဆွန်းရှင်းမှာသိခဲ့သည်။

ထိုအချိန်က လီဆွန်းရှင်းတွင် ပန်နိုဆို၈၂စီး၊လိပ်သင်္ဘော၃စီးနှင့်တပ်သား၈၀၀၀သာကျန်ခဲ့သည်။ ပြည်သူများပါဝင်ကူကြသည်။

ဒီဇင်ဘာ၁၆ ၁၅၉၈နံနက်ခင်း၂နာရီတွင်တိုက်ပွဲစဖြစ်သည်။ ကိုရီးယားများအင်အားနည်းမှု​ကြောင့်ဂျပန်များ​ပေါ့​လျော့ကြသည်။

ဂျပန်များဆုတ်ခွာပြီး​နောက်ကိုရီးယားများအသည်းအသန်လိုက်ကြသည်။ ထိုစဉ်ရန်သူ့တပ်မှကျည်ဆန်မှာ သူ့အားမှန်ခဲ့သည်။ ဒဏ်ရာမှာပြင်းထန်​သော်လည်းတပ်သားများကိုအသိမ​ပေး​စေ။"စစ်ပွဲမှာအရှိန်တက်​နေသည်။ ငါ၏ဝတ်စုံကိုဝတိ၍ငါ၏ဗုံကိုတီးကာငါ​သေတာကိုမ​ကြေညာနှင့်" ဟူ၍မှာခဲ့ကာမကြာမီ​သေဆုံးသွားခဲ့သည်။

သူ​သေခြင်းကိုသူ၏သားနှင့်တူသာမျက်မြင်​တွေ့ခဲ့သည်။ သူတို့၂​ယောက်မှာ လီဆွန်းရှင်း၏အ​လောင်းကိုသင်္ဘောအခန်းထဲသို့​ပြောင်းကာအခြားသူများမရိပ်မိ​အောင်လုပ်ခဲ့သည်။ ရီဆန်ရှင်း၏တူမှာ တိုက်ပွဲအတွက်သူ၏ဦး​လေးဝတ်စုံကိုဝတ်ကာ အလိုက်သင့်​နေခဲ့ရသည်။

စစ်ပွဲအတွင်း ဒုက္ခ​ရောက်​နေ​သော ချန်လင်း(လီဆွန်းရှင်း၏တပည့်)ကိုရီဆန်ရှင်း၏သင်္ဘောက အကူအညီ​ပေးခဲ့၍ ​ကျေးဇူးတင်စကားဆိုရန်လာချိန်တွင် လီဆွန်းရှင်းမဟုတ်ဘဲသူ၏တူဖြစ်​နေသည်။ ထို​အချိန်မှ ချန်လင်းမှာ လွန်စွာဝမ်းနည်း၍အင်မတန်စိတ်ထိခိုက်ကာငို​ခဲ့သည်။ ထိုသတင်းမှာပျံ့နှံ့သွားသည်။ တပ်သားများသာမကပြည်သူများပါငိုကြသည်။

သူ၏ဇာတိ အဆန်မြို့သို့ ​အ​လောင်းကိုပြန်သယ်လာကာသူ့ဖခင်အုတ်ဂူ​ဘေးတွင်မြှပ်နှံခဲ့သည်။

## အထိမ်းအမှတ် 
## မျိုးဆက် 
### Ancestors 
## ကိုးကား
စီစိလိယာပိန်

**စီစိလိယာပိန် ** (; May 10, 1900 &ndash; December 7, 1979) သည် ဗြိတိသျ - အမေရိကန်နိုင်ငံသူ နက္ခတ္တဗေဒပညာရှင်တစ်ယောက်ဖြစ်ပြီး သူမ၏ ကြယ်များတွင် ပါဝင်သော ဟိုက်ဒရိုဂျင်နှင့် ဟီလီယမ်တို့အကြောင်း ပြုစုခဲ့သည့် ပါရဂူကျမ်းသည် ကျော်ကြားလှသည်။ အင်္ဂလန်တွင် သူမအား မွေးဖွားပြီး မွေးချင်းသုံးယောက်ထဲမှ တစ်ယောက်ဖြစ်သည်။ ၁၉၁၉ ခုနှစ်တွင် စိန်ပေါ့လ် အထက်တန်း မိန်းကလေးကျောင်း၌ ပညာသင်ကြားခဲ့ကာ ကိန်းဘရိတ် တက္ကသိုလ်၌ ရုက္ခဗေဒ၊ ရူပဗေဒနှင့် ဓာတုဗေဒပညာရပ်ကို ဆည်းပူးခဲ့သည်။ ပညာ သင်ယူပြီးမြောက်ခဲ့သော်လည်း ဘွဲ့မရခဲ့ပေ။ အကြောင်းမှာ ၁၉၄၈ ခုနှစ်မတိုင်ခင်ထိ ကိန်းဘရိတ် တက္ကသိုလ်က အမျိုးသမီးများအား ဘွဲ့မပေးခဲ့သောကြောင့်ဖြစ်သည်။ ထို့ကြောင့် သူမသည် ၁၉၂၃ ခုနှစ်တွင် အင်္ဂလန်မှာ အမေရိကန် ပြည်ထောင်စုသို့ ပြောင်းရွေ့ခဲ့သည်။ ၁၉၂၅ ခုနှစ်တွင် ပထမဆုံး ပါရဂူဘွဲ့  အပ်နှင်းခံခဲ့ရသည်။ သူမ၏ ဘွဲ့ကြိုစာတမ်းမှာ *Stellar Atmospheres* ဖြစ်ပြီး ကြယ်များ၏ အပူချိန်ကို လေ့လာချက်ဖြစ်သည်။ သူမ၏ ယင်းပါရဂူဘွဲ့ကြိုစာတမ်းသည် နက္ခတ္တဗေဒနယ်ပယ်တွင် ကျော်ကြားလှပြီး ယနေ့တိုင် ကျောင်းသုံးစာအုပ်အဖြစ် အသုံးပြုလျက်ရှိသည်။ စီစိလိယာပိန်၏ ကြယ်များတွင် ဟိုက်ဒရိုဂျင်နှင့် အခြားဒြပ်စင်တို့ ပါဝင်သည့်စာတမ်းသည် နက္ခတ္တဗေဒဘာသာရပ်အား တစ်ခေတ်ဆန်းသစ်စေခဲ့သည်။ 

## ကိုးကား
ယဲ့ကာကျယ်ရင်ဘုဂ်မြို့

ရုရှားနိုင်ငံ၏ စတုတ္ထမြောက်အကြီးဆုံးမြို့ဖြစ်သော **ယဲ့ကာကျယ်ရင်ဘုဂ်မြို့**()သည် အီဆတ်မြစ်ကမ်းပေါ် ယူရယ်တောင်တန်း၏ အရှေ့ဘက်ပိုင်းတွင် တည်ရှိပြီး ဆာဗျဲ့ဒ်လော့ဗ်စကီး အော့ဗလတ်၏ အုပ်ချုပ်မှုဗဟို ဖြစ်သည်။ ဒေသ၏ ယဉ်ကျေးမှုနှင့် စက်မှုထွန်းကားရာ အဓိကနေရာဌာန ဖြစ်သော ယဲ့ကာကျယ်ရင်ဘုဂ်မြို့သည် ဥရောပနှင့် အာရှတိုက်တို့၏ နယ်ခြားမျဉ်းကြား ယူရေးရှားတိုက်ငယ်၏ အလယ်တွင် တည်ရှိသော မြို့လည်းဖြစ်သည်။ ယဲ့ကာကျယ်ရင်ဘုဂ်မြို့သည် မြို့ပြဧရိယာအရသာ စတုတ္ထမြောက်အကြီးဆုံးဖြစ်သော်လည်း နိုင်ငံ၏ စက်မှုလုပ်ငန်းအထွန်းကားဆုံး မြို့များတွင် တတိယမြောက် အထွန်းကားဆုံးသော မြို့ဖြစ်သည်။ 

## ကိုးကား
ညီးရှ်နီး နော့ဗ်ဂေါရတ်မြို့

**ညီးရှ်နီး နော့ဗ်ဂေါရတ်မြို့**()သည် ဗော်ဂါဖက်ဒရယ်ခရိုင်မြို့တော်ဖြစ်ပြီး ညီးရှ်နီးနော့ဗ်ဂရတ် အော့ဗလတ်၏ အုပ်ချုပ်မှုဗဟိုဌာနဖြစ်သည်။ ၁၉၃၂ ခုနှစ်မှ ၁၉၉၀ ခုနှစ်များအတွင်းတွင် စာရေးဆရာ မက္ကဇင် ဂေါ်ကီကို မွေးဖွားခဲ့သော မြို့ဖြစ်သည်ကို အစွဲပြု၍ **ဂေါ်ကီးမြို့**(, )ဟူလည်း ခေါ်ဆိုခဲ့ကြသေးသည်။ ဤမြို့သည် ရုရှားနိုင်ငံသည် အရေးပါသော စီးပွားရေး၊ သယ်ယူပို့ဆောင်ရေး၊ သိပ္ပံပညာ၊ ပညာရေးနှင့် ယဉ်ကျေးမှုဗဟိုချက်ခြာလည်း ဖြစ်သည်။ ထို့ပြင် ညီးရှ်နီး နော့ဗ်ဂရတ်မြို့သည် ရုရှားနိုင်ငံ၏ မြစ်ကြောင်းခရီးသွားလုပ်ငန်း၏ အဓိကအချက်အချာနေရာလည်းဖြစ်သည်။ မြို့၏ ရှေးဟောင်းနယ်မြေတွင် တက္ကသိုလ်များ၊ ပြဇတ်ရုံများ၊ ပြတိုက်များနှင့် ဘုရားရှိခိုးကျောင်းများ ရျိသည်။ ညီးရှ်နီးနော့ဗ်ဂရတ်မြို့သည် မော်စကိုမြို့ အရှေ့ဘက် ၄၀၀ ကီလိုမီတာအကွာ အိုကာနှင့် ဗော်လ်ဂါမြစ်ဆုံရာတွင် တည်ရှိသည်။ 

## ကိုးကား
လာဟိုး ခံတပ်

**လာဟိုး ခံတပ်** သည် ပါကစ္စတန်နိုင်ငံ၊ လာဟိုးမြို့ ရှိ ရဲတိုက်တစ်ခု ဖြစ်သည်။  ထိုခံတပ်သည် လာဟိုး တံတိုင်းမြို့၏ မြောက်ဘက်ဆုံးတွင် တည်ရှိပြီး ဧရိယာ ဟက်တာ ၂၀ ကျော်မျှ ဖြန့်ကျက် တည်ရှိသည်။  ထိုခံတပ် အတွင်း အထိမ်းအမှတ် အဆောက်အဦး ၂၁ ခုမျှ ရှိပြီး အချို့မှာ အက္ကဘာ ဘုရင် လက်ထက်ကတည်းက တည်ဆောက်ခဲ့ခြင်း ဖြစ်သည်။ လာဟိုးခံတပ်အား မဂိုအင်ပါယာ အလွန်ကြီးကျယ် အခမ်းနားဆုံး ဖြစ်နေချိန်နှင့် အကြွယ်ဝဆုံး ဖြစ်နေချိန်  ၁၇ ရာစု အတွင်း တစ်ခုလုံးနီးပါးကို ပြန်လည် တည်ဆောက်ခဲ့သဖြင့် လူသိများထင်ရှားသည် 

## ကိုးကား
လာဟိုးရှိ ရှာလမာ ဥယျာဉ်များ

**ရှာလမာ ဥယျာဉ်များ** သည် ပါကစ္စတန်နိုင်ငံ ပန်ဂျပ်ပြည်နယ်၏ မြို့တော် လာဟိုးမြို့ တွင် တည်ရှိသော မဂိုဥယျာဉ်များ ဖြစ်သည်။ ထိုဥယျာဉ်များသည် မဂိုအင်ပိုင်ယာ၏ အနုပညာဆိုင်ရာ နှင့် အလှအပဆိုင်ရာ အထွဋ်အထိပ် ဖြစ်သော အချိန်က တည်ဆောက်ခဲ့ခြင်း ဖြစ်ပြီး  ယခု အခါတွင် ပါကစ္စတန်နိုင်ငံ၏ ရေပန်းစားသော ကမ္ဘာလှည့်ခရီးသွားများ လည်ပတ်ရာ နေရာ တစ်ခု အဖြစ်တည်ရှိသည်။

ရှာလမာဥယျာဉ်များသည် ပါရှား သုခဘုံ ဥယျာဉ် ပုံစံ တည်ဆောက်ထားကြပြီး  လူတို့အနေနှင့် သဘာဝရှိ အရာအားလုံး နှင့် ဟန်ချက်ညီစွာ တည်ရှိနေသော ကမ္ဘာမြေရှိ ပြီးပြည့်စုံသော နေရာ အဖြစ် ချယ်မှုန်းတည်ဆောက်ပြထားသည်။ ထိုဥယျာဉ်များကို ၁၆၄၁ ခုနှစ် ဧကရာဇ် ရှားဂျာဟန် အုပ်စိုးစဉ်က စတင်ခဲ့ပြီး   ၁၆၄၂ ခုနှစ်တွင် ပြီးစီးခဲ့သည်။ ၁၉၈၁ ခုနှစ်တွင် ရှာလမာဥယျာဉ်များသည် ကမ္ဘာ့အမွေအနှစ်နေရာ စာရင်းတွင် မှတ်တမ်းတင်ခြင်းခံရပြီး မဂိုတို့ တိုးတက်မှု ထိပ်ဆုံးရောက်နေစဉ် တည်ဆောက်ပြသထားသော ဥယျာဉ်ပုံစံ အဖြစ် မှတ်တမ်းတင်ထားသည်။

## ကိုးကား
NGC 1988

**NGC 1988** သည်  တောင်းရပ် (ကြယ်စုတန်း) ကြယ်စုတန်းမှ ကြယ်ဖြစ်ပြီး ၁၈၅၅ ခုနှစ် အောက်တိုဘာလ ၁၅ တွင် Jean Chacornac ဆိုသူက မှတ်တမ်းတင်ခဲ့သည်။

## ကိုးကား
ကဏ္ဍ:ပြိဿ နက္ခတ်တာရာ
ကျောက်တုံးမြို့

**ကျောက်တုံးမြို့** ကို မီဂျီ ကုန်းဂွယ် (ဆွာဟီလီ ဘာသာဖြင့် မြို့ဟောင်း) ဟုလည်း ခေါ်ကြပြီး တန်ဇေးနီးယားနိုင်ငံ ဇမ်ဇီဘာ ဒေသရှိ ဇမ်ဇီဘာစီးတီး၏ မြို့ဟောင်းဘက် အပိုင်းဖြစ်သည်။ မြို့သစ်ဘက် အပိုင်းအား ငမ်ဘို ဟု ခေါ်ကြပြီး ဆွာဟီလီဘာသာဖြင့် အခြားတစ်ဘက်ဟု အဓိပ္ပာယ် ရသည်။ ကျောက်တုံးမြို့သည် ဇမ်ဇီဘာကျွန်းစု၏ အဓိကကျွန်းဖြစ်သော အွန်ဂူးဂျာကျွန်း၏ အနောက်ဘက် ကမ်းရိုးတန်းတွင် တည်ရှိသည်။ ဇမ်ဇီဘာ စူလတန်နိတ်၏ ယခင်မြို့တော် ဖြစ်ခဲ့ပြီး ၁၉ ရာစု အတွင်း ဟင်းခတ်အမွှေးအကြိုင် ကုန်သွယ်ရေး နှင့် ကျွန်ရောင်းဝယ်ရေးတို့ ထွန်းကားရာ နေရာ ဖြစ်ခဲ့ကာ ဇမ်ဇီဘာ အနေနှင့် ဗြိတိသျှတို့၏ အစောင့်အရှောက်ခံ ဒေသ အဖြစ် တည်ရှိခဲ့စဉ်က အဓိက မြို့တော် အဖြစ် အရေးပါခဲ့သည်။  တန်ဂန်ရီကာ နှင့် ဇမ်ဇီဘာတို့ ပေါင်းစည်းပြီး တန်ဇေးနီးယား ပြည်ထောင်စု သမ္မတ နိုင်ငံ ဖြစ်လာသော အခါတွင် ဇမ်ဇီဘာသည် တစိတ်တပိုင်း ကိုယ်ပိုင်အုပ်ချုပ်ခွင့်ရဒေသ အဖြစ် ဆက်လက်တည်ရှိခဲ့ပြီး ကျောက်တုံးမြို့သည် ဒေသဆိုင်ရာ အစိုးရ ရုံးထိုင်ရာ နေရာ ဖြစ်လာခဲ့သည်။

## ကိုးကား
ဆိုချီမြို့

**ဆိုချီမြို့**သည် ကရာ့စနိုဒါး ကရိုင်းတွင်တည်ရှိသော မြို့တစ်မြို့ဖြစ်ပြီး ရုရှားနိုင်ငံနှင့် ဂျော်ဂျီယာနိုင်ငံတို့ကြား ပင်လယ်နက်ကမ်းခြေတွင် တည်ရှိသည်။ မဟာဆိုချီဧရိယာသည်  ရှိပြီး ကော့ကေးဆပ်တောင်တန်းများအနီး ပင်လယ်နက်ကမ်းခြေတလျှောက်  ရှည်လျားစွာတည်ရှိသည်။ မြို့၏ အကျယ်မှာဖြင့် . ရှိသည်။ ရုရှားနိုင်ငံတွင် ရှားပါးသော အပူလျော့ပိုင်းရာသီဥတုရှိသော နေရာတစ်ခုဖြစ်ပြီး နွေရာသီတွင် နွေးသောဥတုရှိကာ ဆောင်းရာသီ၌ အအေးလျော့သည်။

## ကိုးကား
မက်ဂနိစ်

**မက်ဂနိစ်** သည် အက်တမ် နံပါတ် ၂၅ ရှိပြီး သင်္ကေတ Mn ဖြင့်ဖော်ပြသော ဓာတုဗေဒ ဒြပ်စင်ဖြစ်သည်။ ယင်းအား လွတ်လပ်သော ဒြပ်စင်အဖြစ် သဘာဝအတိုင်း မတွေ့ရပေ။ တခါတရံတွင်းထွက်ပစ္စည်းများ၌ သံနှင့်ရောနှောကာ တွေ့ရလေ့ရှိသည်။ မက်ဂနိစ်သည် စက်မှုသုံး သံမဏိများထုတ်လုပ်ရတွင် အသုံးချသည့် သံသတ္တုတစ်မျိုးဖြစ်သည်။ သမိုင်းအားဖြင့်ဆိုလျင် မက်ဂနိစ်သည် ဂရိနိုင်ငံ Magnesia မြို့ဒေသရှိ အနက်ရောင်တွင်းထွက်ပစ္စည်းများကို အစွဲပြု၍ ခေါ်ဆိုခြင်းဖြစ်သည်။ မက်ဂနိစ်ဒိုင်အောက်ဆိုဒ်ကို သွပ်ကာဗွန်နှင့် အယ်ကာလိုင်း ဘက်ထရီများတွင် ကတ်သုပ်အဖြစ် အသုံးပြုသည်။

မဂ္ဂနိ သည်  မာသော သတ္တုတစ်ခုဖြစ်၍ သံနှင့် အသွင်အပြင်တူ
ူသည်။ သို့သော် သံမှာကဲ့သို့ သံလိုက်ဓာတ်မရှိချေ။ မဂ္ဂနိ 
သည် ဆတ်၍ အရောင်မှာ ညိုကာ အနီသေး လွှမ်းလျက်ရှိသည်။ မဂ္ဂနိ ၏ သပိသည်းဆမှာ ၇. ၄ ဖြစ်၍ အပူချိန် စင်တီဂရိတ် ၂၆ဝ တွင် အရည်ပျော်သည်။ စိုထိုင်းသော လေထဲတွင် 
ထားပါက အလျင်အမြန် သံချေး တက်လွယ်သည်။ ထိုသတ္တုကို 
မဂ္ဂနိ သံမဏိ သတ္တုစပ်များ ပြုလုပ်ရာတွင်လည်းကောင်း၊ မဂ္ဂနိ ကြေးနီသတ္တုစပ်များတွင် အလွန်မာသော သတ္တိရှိသောကြောင့် ကြီးလေးသောစက်ကရိယာ တန်ဆာများ၊ စစ်ဖက်ဆိုင်ရာ အမြောက်လက်နက်များနှင့် သံချပ်ကာများ ပြုလုပ်ရာတွင် အလွန် အသုံးဝင်သည်။

သံတွင် မဂ္ဂနိ ရာခိုင်နှုန်း ၁ဝ မှ ၃ဝ အထိ ရောစပ်ထားသော 
စပီဂယ်လိုင်ဇင်ခေါ် သံတစ်မျိုးသည် သံမဏိ လုပ်ငန်းများ
တွင် အကြီးအကျယ် အသုံးဝင်၏။ မဂ္ဂနိ ရာခိုင်နှုန်း ၇ဝ 
လောက်နှင့် ကာဗွန် ရာခိုင်နှုန်း ၅ လောက်တို့ဖြင့် ရောစပ်ထား
သော ဖဲရိုမဂ္ဂနိ ခေါ် သံတစ်မျိုးမှာလည်း အလွန်မာသောကြောင့် 
သံမဏိ လုပ်ငန်းများတွင် အသုံးဝင်ပေသည်။
အချို့သော မဂ္ဂနိ ဓာတ်ဆားများကို ဓာတုဗေဒတွင် လည်းကောင်း၊ ဘယဆေးများ ဖော်စပ်ရာတွင် လည်းကောင်း အသုံးပြုရ၏။ မဂ္ဂနိ ဓာတ်ဆားများသည် အောက်ဆီဂျင် ဓာတ်ငွေ့ကို အလွယ်တကူ ထုတ်ပေးနိုင်သောကြောင့် မဂ္ဂနိ ဓာတ်ဆားများဖြစ်ကြသောပိုတက်ဆီယမ်နှင့် ဆိုဒီယမ်ပါမင်ဂနိတ်တို့သည် ပိုးသတ်ဆေးနှင့် ပိုးမွှားနိုင်ဆေး၊ အနံ့အသက်ပျောက်ဆေးတို့အဖြစ်ဖြင့် အလွန်ပင် ထင်ရှားပေသည်။ အကြောင်းသော်ကား မဂ္ဂနိ ဓာတ်ဆားများမှ ထွက်လာသော အောက်ဆီဂျင်ဓာတ်သည် ပိုးမွှားများကို သတ်နိုင်သည့်သတ္တိရှိသောကြောင့် ဖြစ်သည်။ မဂ္ဂနိ သတ္တုသည် ရုရှနိုင်ငံမှ အများဆုံးထွက်၍ အိန္ဒိယနိုင်ငံနှင့် ချက်ကိုဆလိုဗားကီးယားနိုင်ငံများမှလည်းအတော်အသင့် ထွက်လေသည်။

## ကိုးကား
NGC 1989

**NGC 1989** (**ESO 423-21**) သည် ကိုလမ်ဘာ ကြယ်စုတန်းရှိ နှစ်ဖက်ခုံး ဂလက်ဆီဖြစ်ပြီး နဂါးငွေ့တန်း ဂလက်ဆီမှ အလင်းနှစ် ၄၈၂ မီလီယံ ကွာဝေးသည်။ ယင်းအား ၁၈၃၅ ဇန်နဝါရီ ၂၈ တွင် ဂျွန် ဟာရှယ်က ရှာဖွေတွေ့ရှိခဲ့သည်။ 

## ကိုးကား
စင်ကာပူ အမျိုးသားအားကစားကွင်း

**စင်ကာပူ အမျိုးသားအားကစားကွင်း ()**သည် စင်ကာပူနိုင်ငံ၊ ကလန်အရပ်တွင် တည်ရှိသည်။  ၂၀၁၄ ခုနှစ် ဇွန်လ ၃၀ ရက်နေ့တွင် ဖွင့်လှစ်ခဲ့သည်။ ယခင် အမျိုးသားအားကစားကွင်းကို ၂၀၀၇ခုနှစ်တွင် ပိတ်သိမ်း၍ ၂၀၁၀ပြည့်နှစ်တွင် ဖြိုချကာအသစ်ဆောက်ခဲ့ခြင်း ဖြစ်သည်။ ၂၈ကြိမ်မြောက် အရှေ့တောင်အာရှအားကစားပြိုင်ပွဲ ဖွင့်ပွဲ၊ ပိတ်ပွဲများကို ကျင်းပခဲ့သည်။၂၀၀၆ ခုနှစ်တွင် ယခင်အားကစားကွင်း​ဟောင်းအတွင်း နောက်ဆုံးကျင်းပခဲ့သော စင်ကာပူအမျိုးသားနေ့အခမ်းအနားသည် ၂၀၁၆ခုနှစ်တွင် ယခုအားကစားကွင်းအသစ်အတွင်း ပြန်လည်ကျင်းပခဲ့သည်။ သို့သော် ကုန်ကျစရိတ်ကြီးမားသောကြောင့် ၂၀၁၆ ခုနှစ် နောက်ပိုင်းကျင်းပသော စင်ကာပူအမျိုးသားနေ့ အခမ်းအနားများကို စင်ကာပူအမျိုးသားအားကစားကွင်းအစား မာရီနာဘေး နှင့် လွှတ်တော်အဆောက်အအုံရှေ့ မြက်ခင်းပြင် (ပါဒ်တန်း) တွင် ကျင်းပခဲ့သည်။
## ကွင်း၏ ပုံစံ 
ဖွင့်နိုင်၊ ပိတ်နိုင်သော အမိုးများ ပါသည်။ အောက်ဆုံးပွဲကြည့်စင်ထိုင်ခုံများကို အလွယ်တကူရွေ့ပြောင်း၍ ရနိုင်အောင် ပြုလုပ်ထားသည်။  ဘောလုံး၊ ရက်ဘီ၊ ခရစ်ကတ်၊ ပြေးခုန်ပစ်စသည့် အားကစားနည်းများကို ကျင်းပနိုင်သည်။ အများဆုံးဝင်ဆန့်နိုင်သော လူဦးရေ အရေအတွက်မှာ ၅၅၀၀၀ ဖြစ်သည်။ ထိုင်ခုံများကို အလွယ်တကူရွေ့ပြောင်းနိုင်အောင် ပြုလုပ်ထားခြင်းကြောင့် ဝင်ဆန့်နိုင်​​သော လူဦးရေအရေအတွက်မှာ အပြောင်းအလဲရှိသည်။ 

အားကစားကွင်းသည် ရေကူးကန်နှင့် ဘက်စုံသုံး အားကစားခန်းမ၊ အားကစား ပြတိုက် နှင့် အားကစား စာကြည့်တိုက်များပါဝင်သော စင်ကာပူအားကစားရုံစုစီမံကိန်း၏ အစိတ်အပိုင်းတစ်ခုဖြစ်သည်။ စင်ကာပူ အမျိုးသား ဘောလုံးအသင်း၏ အိမ်ကွင်းပွဲစဉ်များကို လက်ခံကျင်းပရာ ဘောလုံးကွင်းလည်း ဖြစ်သည်။ 

## ပြခန်း

File:World_Club_10s_Rugby.jpg|ရက်ဘီပွဲစဉ်ကျင်းပစဉ်
File:2016_AFC_Cup_Group_Stage.jpg|၂၀၁၆ AFC Cup အုပ်စုပွဲစဉ် ကျင်းပစဉ်
File:Retractable_Roof_of_Singapore_National_Stadium.jpg|ပိတ်နိုင်သောအမိုး
File:Seating at Singapore National Stadium.jpg|အတွင်းပိုင်း

## ကိုးကား
ဆာမာရာမြို့

**ကူ(အီ)ဘီးရှပ်ဗ်မြို့**ဟု ၁၉၃၅ - ၁၉၉၁ ခုနှစ်လောက်ဆီက ခေါ်ဆိုခဲ့ကြသော **ဆာမာရာမြို့**()သည် ရုရှားနိုင်ငံရှိ ဆဌမမြောက်အကြီးဆုံးမြို့ဖြစ်ပြီး ဆာမာရာ အော့ဗလတ်၏ အုပ်ချုပ်မှုဗဟိုဖြစ်သည်။ ဥရောပရုရှားအပိုင်း၏ အရှေ့တောင်ဘက်အခြမ်းတွင် တည်ရှိပြီး ဗော်လ်ဂါမြစ်နှင့် ဆာမာရာမြစ်တို့ဆုံရာ ဗော်လ်ဂါမြစ် အရှေ့ဘက်ကမ်းနဗူးတွင် မြို့ကို တည်ဆောက်ထားခြင်းဖြစ်သည်။ ဗော်လ်ဂါမြစ်သည် မြို့၏ အနောက်ဘက် နယ်ခြားမျဉ်းသဖွယ်ဖြစ်နေပြီး ထိုမြစ်သည် ရှီဂူးလီတောင်တန်းများအကြား ဖြစ်၍ စီးဆင်းသွားသည်။ ထိုအရာတို့ကြောင့် ဒေသထွက်ဘီယာအမည်ကို ရှီဂူလျှိုစကားရဲဟု ခေါဆိုခဲ့ခြင်းဖြစ်ပေသည်။ မြောက်ဘက်ခြမ်းတွင် ဆိုကိုလိုင်းတောင်ကုန်းမြင့်များဖြင့် ကာရံထားပြီး တောင်ဘက်နှင့် အရှေ့ဘက်တွင် ကျယ်ပြန့်သော မြက်ခင်းလွင်ပြင်များ ရှိသည်။ မြို့၏ အနားသတ်မျဉ်းများအတွင်း လွှမ်းခြုံထားသော ကုန်းမြေ၏ နယ်နိမိတ်မှာ  ကျယ်ဝန်းသည်။ 

## ကိုးကား
ဆော်ဒီအာရေဗျ အမျိုးသား ဘောလုံးအသင်း

**ဆော်ဒီအာရေဗျ အမျိုးသား ဘောလုံးအသင်း**သည် ဆော်ဒီအာရေဗျနိုင်ငံ ကိုယ်စားပြု အမျိုးသားဘောလုံးအသင်းဖြစ်သည်။ အသင်း၏ အင်္ကျီအရောင်များမှာ အစိမ်းနှင့် အဖြူတို့ ဖြစ်ကြပြီး ဆော်ဒီသားတို့ကို Al-Suqour (The Falcons) နှင့် Al-Akhdhar (The Green) ဟု ဆိုကြသည်။

## ကိုးကား
၂၀၀၅ အရှေ့တောင်အာရှ အားကစားပြိုင်ပွဲ

**၂၀၀၅ ခုနှစ် အရှေ့တောင်အာရှ အားကစားပြိုင်ပွဲ**သည် ဖိလစ်ပိုင်နိုင်ငံ၊ မနီလာမြို့တွင် ၂၀၀၅ခုနှစ် နိုဝင်ဘာ ၂၇ရက်မှ ဒီဇင်ဘာ၅ရက်​နေ့အထိ ကျင်းပ​သော ၂၃ ကြိမ်မြောက် အရှေ့တောင်အာရှ အားကစားပြိုင်ပွဲ ဖြစ်သည်။ ဖိလစ်ပိုင်နိုင်ငံသည် ၁၉၈၁၊ ၁၉၉၁ပွဲတော်များကို အိမ်ရှင်အဖြစ် ၂ကြိမ်ကျင်းပခဲ့ပြီး ၂၀၀၅ခုနှစ်တွင် တတိယအကြိမ် လက်ခံကျင်းပခြင်းဖြစ်သည်။ သမ္မတ ဂလိုရီရာ မာဂါပါကယ် အာရိုယိုမှ အားကစားပွဲတော်ကို ဖွင့်လှစ်ပေးခဲ့သည်။

နိုင်ငံ၁၁နိုင်ငံမှ အားကစားသမားပေါင်း ၅၃၃၆ခန့်က အားကစားနည်း ၄၀တွင် ဝင်ရောက်ယှဉ်ပြိုင်ခဲ့ကြသည်။ ဖွင့်ပွဲ၊ ပိတ်ပွဲကို ကူရီနိုပွဲခန်းမတွင် ကျင်းပခဲ့သည်။ ဖိလစ်ပိုင်၊ ထိုင်း၊ ဗီယက်နမ်တို့မှ ပထမ၊ ဒုတိယ၊ တတိယ ရရှိခဲ့သည်။

## လက်ခံကျင်းပခြင်း 
### ကြိုတင်ပြင်ဆင်ခြင်း 
ဖိလစ်ပိုင် ဆီးဂိမ်းကျင်းပရေးကော်မတီကို ဖွဲ့စည်းခဲ့သည်။

### အားကစားကွင်းများ 
မြို့တော် မနီလာတွင် ၁၉ ခု၊ စီဘူးနှင့် နီးဂရတ်အိုစီးတန့်တို့တွင် ၅ ခုစီတွင် ကျင်းပသည်။   

## ပြိုင်ပွဲအထိမ်းအမှတ်များ 
### အထိမ်းအမှတ်တံဆိပ် 
၂၀၀၅အ​ရှေ့​တောင်အာရှအားကစားပြိုင်ပွဲ၏ အထိမ်းအမှတ်တံဆိပ်မှာ အခြားနိုင်ငံများကဲ့သို့ပင် နိုင်ငံ၏ပုံရိပ်၊ ယဉ်ကျေးမှုကို ထင်ဟပ်စေသောပုံ ဖြစ်သည်။ ဘီဂိုလုတ်မြို့တွင် ကျင်းပသည့် မတ်ခါရာပွဲတော်မှပုံ ဖြစ်သည်။

### လာဘ်ကောင် 
၂၀၀၅အ​ရှေ့​တောင်အာရှအားကစားပြိုင်ပွဲ၏ လာဘ်ကောင်မှာ ဖိလစ်ပိုင် သိမ်းငှက်ဖြစ်သည်။

### သီချင်း 
အဓိကသီချင်းမှာ "We are all just one" ဖြစ်သည်။

## ပွဲများနှင့်အားကစား 
### ဖွင့်ပွဲ 
ဖွင့်ပွဲမှာ အခြားနိုင်ငံများကဲ့သို့ အားကစားကွင်းတွင် ကျင်းပခြင်းမဟုတ်ဘဲ ကူရီနိုပွဲခန်းမတွင် ပြုလုပ်ခဲ့သည်။
ဖိလစ်ပိုင်နိုင်ငံတော်အလံကို ကွင်းအတွင်း သယ်ယူလာခြင်းနှင့်အတူ ဖွင့်ပွဲစတင်ခဲ့သည်။ နောက်တွင် သမ္မတမှ အားကစားပွဲတော်အား ဖွင့်လှစ်ပေးခဲ့သည်။

### ပိတ်ပွဲ 
ပိတ်ပွဲကို ၅ ဒီဇင်ဘာ ၂၀၀၅ ည ၈ နာရီတွင် အနုပညာရှင်များ၏ ဖျော်ဖြေမှုဖြင့် စတင်ခဲ့သည်။ သမ္မတမှ အားကစားပွဲတော်အား ပိတ်သိမ်းကြောင်း ကြေညာပြီးနောက် ၂၀၀၇ ခုနှစ်ပွဲတော်အား ကျင်းပမည့် ထိုင်းနိုင်ငံကို အလံလွှဲပြောင်းပေးခဲ့သည်။ ထို့နောက် ထိုင်းအနုပညာရှင်များက ဖျော်ဖြေခဲ့သည်။

### ပါဝင်သောနိုင်ငံများ
* 
* 
* 
* 

* 
* 
* 
* 

* 
* 
* 

### Medal table
;Key
 အိမ်ရှင် (ဖိလစ်ပိုင်)

## ကိုးကား
၁၉၅၉ အရှေ့တောင်အာရှကျွန်းဆွယ် အားကစားပွဲတော်

**၁၉၅၉ အရှေ့တောင်အာရှကျွန်းဆွယ် အားကစားပွဲတော်**သည် ထိုင်းနိုင်ငံ၊ ဘန်​ကောက်မြို့တွင် ၁၉၅၉ခုနှစ် ဒီဇင်ဘာလ၁၂ရက်မှ ၁၇ရက်​​နေ့အထိ ကျင်းပခဲ့​သော ပထမအကြိမ် အရှေ့တောင်အာရှကျွန်းဆွယ်အားကစားပြိုင်ပွဲ ဖြစ်သည်။

နိုင်ငံအသီးသီးမှ ဝင်​ရောက်ယှဉ်ပြိုင်သူ ၅၁၈ဦးရှိသည်။ ကနဦး ၆ နိုင်ငံမှ ကမ္ဘောဒီးယားနိုင်ငံမှာ ဤပထမဆုံးပွဲတော်အား ယှဉ်ပြိုင်နိုင်ခြင်းမရှိခဲ့ဘဲ စင်ကာပူနိုင်ငံ ပါဝင်လာသည်။ ဘုရင်ကြီး ဘူမိဗလ အဒူလျာဒတ်က အားကစားပွဲ​တော်ကို ဖွင့်လှစ်​ပေးခဲ့သည်။ ထိုင်းနိုင်ငံ၊ မြန်မာနှင့် မလေးယားနိုင်ငံတို့မှ နိုင်ငံအလိုက် ပထမ၊ ဒုတိယနှင့် တတိယ ရရှိခဲ့သည်။

## ပွဲများနှင့်အားကစား 
### ပါဝင်သည့်နိုင်ငံများ 
* 
* 
* မ​လေးယား

* ၁
* 
* ​တောင်ဗီယက်နမ်

### အားကစားနည်းများ 
အားကစားနည်းပေါင်း ၁၂မျိုးပါဝင်ခဲ့သည်။
*​ရေကူး
* ပြေးခုန်ပစ်
* ကြက်တောင်ရိုက်
* ဘတ်စကက်ဘော
* လက်​ဝှေ့
* စက်ဘီးစီး
* ​ဘောလုံး
* * ​သေနတ်ပစ်
* စားပွဲတင် တင်းနစ်
* တင်းနစ်
* ​ဘော်လီ​ဘော
* အ​လေးမ
### ဆုတံဆိပ် ဇယား
၁၉၅၉ အရှေ့တောင်အာရှကျွန်းဆွယ် အားကစားပြိုင်ပွဲတွင် ရွှေတံဆိပ် ၆၇ခု၊ ငွေတံဆိပ် ၆၈ခု၊ ကြေးတံဆိပ် ၆၇ခု၊ စုစုပေါင်း တံဆိပ် ၂၀၂ခုကို ချီးမြှင့်နိုင်ခဲ့သည်။
;Key
 အိမ်ရှင်နိုင်ငံ

## ကိုးကား
ကဏ္ဍ:ထိုင်းနိုင်ငံတွင် ကျင်းပသော နိုင်ငံတကာ အားကစားပြိုင်ပွဲများ
အာရှ အိုလံပစ်ကောင်စီ

**အာရှအိုလံပစ်ကောင်စီ**( (OCA)) သည် အဖွဲ့ဝင် ၄၅ နိုင်ငံပါဝင်သော အားကစားအဖွဲ့ချုပ် ဖြစ်သည်။ ကူဝိတ်နိုင်ငံတွင် ဌာနချုပ် တည်ရှိသည်။

## သမိုင်းကြောင်း 
၁၉၄၈ ခုနှစ် လန်ဒန်နွေရာသီအိုလံပစ်ပွဲတွင် အာရှအားကစားအဖွဲ့ချုပ်များမှ အာရှအားကစားပွဲတော်ကျင်းပရန် ဆုံးဖြတ်ခဲ့ကြပြီး အာရှအားကစားပွဲတော်အဖွဲ့ချုပ်ကို တည်ထောင်ပြီးနောက် အာရှအိုလံပစ်ကောင်စီကို ၁၉၈၂ နိုဝင်ဘာ ၁၆ တွင် နယူးဒေလီမြို့၌ ဖွဲ့စည်းခဲ့သည်။ ထိုနှစ်မှာပင် အပြည်ပြည်ဆိုင်ရာအိုလံပစ်ကော်မတီ (IOC) မှ အာရှအိုလံပစ်ကောင်စီကို အသိအမှတ်ပြုခဲ့သည်။

## အဖွဲ့ဝင်နိုင်ငံများ 
အောက်ပါဇယားတွင် အပြည်ပြည်ဆိုင်ရာအိုလံပစ်ကော်မတီမှ အသိအမှတ်ပြုသည့် ခုနှစ်ကို ထည့်သွင်းပြသထားသည်။ မကာအို အမျိုးသား အိုလံပစ်ကောင်စီကို အာရှအိုလံပစ်ကောင်စီက အသိအမှတ်ပြုသော်လည်း အပြည်ပြည်ဆိုင်ရာ အိုလံပစ်ကော်မတီမှ အသိအမှတ် မပြုထားသလို အိုလံပစ်အားကစားပွဲများတွင် ဝင်ရောက်ယှဉ်ပြိုင်ခြင်း မရှိပေ။ အလားတူ အာရှ အိုလံပစ် ကောင်စီတွင် တရုတ်တိုင်ပေ၊ ပါလက်စတိုင်းနှင့် ဟောင်ကောင်တို့၏ အမျိုးသား အိုလံပစ်ကောင်စီများပါဝင်သည်။

အာရှအိုလံပစ်ကော်မတီတွင် တိုက်ကြီးနှစ်တိုက်တွင် တည်ရှိသော နိုင်ငံဖြစ်သည့် ကာဇက်စတန်နိုင်ငံ ပါဝင်သော်လည်း အဇာဘိုင်ဂျန်နိုင်ငံ၊ ဂျော်ဂျီယာနိုင်ငံနှင့် တူရကီနိုင်ငံတို့သည် အာရှတိုက်ထဲတွင် ပါဝင်ကြသော်လည်း မပါဝင်ပေ။ အလားတူ ရုရှားနိုင်ငံ၏ ဒေသအများစုသည် အာရှတိုက်တွင် ပါဝင်သော်လည်း ရုရှားနှင့် အထက်ပါနိုင်ငံများသည် ဥရောပအိုလံပစ်ကော်မတီ၏ အဖွဲ့ဝင်များ ဖြစ်ကြသည်။

### ယခင် အဖွဲ့ဝင်ဟောင်းများ
အစ္စရေးသည် အာရှအားကစားအဖွဲ့ချုပ်တွင် အဖွဲ့ဝင်ဖြစ်သော်လည်း ၁၉၈၁ ခုနှစ်တွင် အာရှအိုလံပစ်ကောင်စီ ပြန်လည်ဖွဲ့စည်းရာတွင် အာရပ်–အစ္စရေး ပဋိပက္ခကြောင့် မပါဝင်တော့ပေ။ အစ္စရေးသည် ယခုအခါ ဥရောပအိုလံပစ်ကော်မတီ (EOC) အဖွဲ့ဝင် ဖြစ်သည်။

## ဆက်စပ်ကြည့်ရှုရန်
* အာရှအားကစားပြိုင်ပွဲ

*အရှေ့တောင်အာရှ အားကစားပြိုင်ပွဲ

## မှတ်စုများ
## ကိုးကား
၁၉၆၇ အရှေ့တောင်အာရှကျွန်းဆွယ် အားကစားပွဲတော်

**၁၉၆၇ ခုနှစ် အရှေ့တောင်အာရှကျွန်းဆွယ် အားကစားပွဲတော်**သည် ထိုင်းနိုင်ငံ၊ ဘန်ကောက်မြို့တွင် ၁၉၆၇ ခုနှစ် ဒီဇင်ဘာ ၉ ရက်မှ ၁၆ ရက်နေ့အထိ ကျင်းပခဲ့သော စတုတ္ထအကြိမ်​မြောက် အ​ရှေ့​တောင်အာရှကျွန်းဆွယ်အားကစားပြိုင်ပွဲ ဖြစ်သည်။ 

၁၉၆၃ ခုနှစ်ကဲ့သို့ပင် မူလအိမ်ရှင်ဖြစ်​သောကမ္ဘောဒီးယားနိုင်ငံမှ အိမ်ရှင်အဖြစ်ကျင်းပရန် ငြင်းဆိုခဲ့သဖြင့် ထိုင်းနိုင်ငံမှ ကျင်းပခဲ့ခြင်းဖြစ်သည်။ ထိုင်းနိုင်ငံသည် ပထမအကြိမ်ပွဲ​တော်ကို အိမ်ရှင်အဖြစ် လက်ခံကျင်းပခဲ့ပြီး ယခုအားကစားပွဲ​တော်သည် ထိုင်းနိုင်ငံအ​နေဖြင့် ဒုတိယအကြိမ် လက်ခံကျင်းပခြင်းဖြစ်သည်။

ထိုင်းနိုင်ငံ၏ ဘုရင် ဘူမိဗလအဒူလျာဒတ်မှ  စူပါချာလာဆိုင်အားကစားကွင်းတွင် အားကစားပွဲတော်အား ဖွင့်လှစ်ပေးခဲ့သည်။ 

နိုင်ငံအသီးသီးမှ ဝင်​ရောက်ယှဉ်ပြိုင်သူ ၉၈၄ဦးရှိခဲ့သည်။ ထိုင်း၊ စင်ကာပူနှင့် မလေးရှားတို့မှ နိုင်ငံအလိုက်
ပထမ၊ ဒုတိယနှင့် တတိယရရှိခဲ့သည်။

## ပွဲများနှင့်အားကစား 
### ပါဝင်သောနိုင်ငံများ 
* 
* 
* 

* 
* ​တောင်ဗီယက်နမ်
* 

### အားကစားနည်းများ 
အားကစားနည်း​ပေါင်း ၁၆မျိုးပါဝင်ခဲ့သည်။

*​ရေပိုင်းဆိုင်ရာအားကစားနည်းများ
* ပြေးခုန်ပစ်
* ကြက်တောင်ရိုက်
* ဘတ်စကက်ဘော
* လက်​ဝှေ့
* စက်ဘီးစီး
* ​ဘောလုံး
*ဂျူဒို
*ရတ်ဘီ
* ​သေနတ်ပစ်

*ပိုက်​​ကျော်ခြင်း
*ရွက်​လှေ
* စားပွဲတင် တင်းနစ်
* တင်းနစ်
* ​ဘော်လီ​ဘော
* အ​လေးမ

### ဆုတံဆိပ်ဇယား 
;Key
 အိမ်ရှင်နိုင်ငံ

## ကိုးကား
ကဏ္ဍ:ထိုင်းနိုင်ငံတွင် ကျင်းပသော နိုင်ငံတကာ အားကစားပြိုင်ပွဲများ
၁၉၇၁ အရှေ့တောင်အာရှကျွန်းဆွယ် အားကစားပွဲတော်

**၁၉၇၁ ခုနှစ် အရှေ့တောင်အာရှကျွန်းဆွယ် အားကစားပွဲတော်**သည် မလေးရှားနိုင်ငံ၊ ကွာလာလမ်ပူမြို့တွင် ၁၉၇၁ ခုနှစ် ဒီဇင်ဘာ ၆ ရက်မှ ၁၃ ရက်နေ့အထိ ကျင်းပသော အားကစားပွဲတော် ဖြစ်သည်။ ဤပွဲတော်တွင် အိမ်ရှင်မလေးရှားက အင်ဒိုနီးရှားနှင့် ဖိလစ်ပိုင်တို့ ပါဝင်သောအဖွဲ့အဖြစ် တိုးချဲ့ရန် ထိုင်းနိုင်ငံအား ဖိအားပေးတောင်းဆိုခဲ့သော်လည်း မရခဲ့ပေ။ မလေးရှားဘုရင်မှ ပွဲတော်ကို ဖွင့်ပေးခဲ့သည်။ ထိုင်းနိုင်ငံ၊ မလေးရှားနှင့် စင်ကာပူတို့မှ ပထမ၊ ဒုတိယနှင့် တတိယ ရရှိခဲ့သည်။

## ပွဲများနှင့်အားကစား 
### ပါဝင်သောနိုင်ငံများ 
### ပါဝင်သော အားကစားနည်းများ 
*​ရေပိုင်းဆိုင်ရာအားကစားနည်းများ
* ပြေးခုန်ပစ်
* ကြက်တောင်ရိုက်
* ဘတ်စကက်ဘော
* လက်​ဝှေ့
* စက်ဘီးစီး
* ​ဘောလုံး
* ဟော်ကီ
* ဂျူဒို
* ပိုက်ကျော်ခြင်း
* သေနတ်ပစ်
* စားပွဲတင် တင်းနစ်
* တင်းနစ်
* ဘော်လီဘော
* အလေးမ

### ဆုတံဆိပ် ဇယား 
;Key
 အိမ်ရှင်နိုင်ငံ

## ကိုးကား
၁၉၇၃ အရှေ့တောင်အာရှကျွန်းဆွယ် အားကစားပွဲတော်

**၁၉၇၃ ခုနှစ် အရှေ့တောင်အာရှကျွန်းဆွယ် အားကစားပွဲတော်**သည် စင်ကာပူနိုင်ငံ၊ စင်ကာပူမြို့တွင် ၁၉၇၃ ခုနှစ် စက်တင်ဘာ ၁ ရက်မှ ၈ ရက်နေ့အထိ ကျင်းပသော အားကစားပွဲတော် ဖြစ်သည်။ ထိုင်း၊ မြန်မာ၊ မလေးရှားပြီးနောက် စတုတ္ထမြောက် အိမ်ရှင်နိုင်ငံ ဖြစ်သည်။ အမျိုးသားအားကစားရုံတွင် သမ္မတမှ ပွဲတော်အား ဖွင့်လှစ်ပေးခဲ့သည်။ ထိုင်း၊ စင်ကာပူ၊ မလေးရှားတို့မှ ပထမ၊ ဒုတိယနှင့် တတိယ ရရှိခဲ့သည်။

## ပွဲများနှင့်အားကစား 
### ပါဝင်သော နိုင်ငံများ 
* 
* 
* 

* 
* 
* 

* 

### ပါဝင်သော အားကစားနည်းများ 
*​ရေပိုင်းဆိုင်ရာအားကစားနည်းများ
* ပြေးခုန်ပစ်
* ကြက်တောင်ရိုက်
* ဘတ်စကက်ဘော
* လက်​ဝှေ့
* စက်ဘီးစီး
* ​ဘောလုံး
* ဟော်ကီ
* ဂျူဒို
* ရွက်လှေ
* ပိုက်ကျော်ခြင်း
* သေနတ်ပစ်
* စားပွဲတင် တင်းနစ်
* တင်းနစ်
* ဘော်လီဘော
* အလေးမ

### ဆုတံဆိပ် ဇယား 
;Key
 အိမ်ရှင် (စင်ကာပူ)

## ကိုးကား
၁၉၇၅ အရှေ့တောင်အာရှကျွန်းဆွယ် အားကစားပွဲတော်

**၁၉၇၅ ခုနှစ် အရှေ့တောင်အာရှကျွန်းဆွယ် အားကစားပွဲတော်**သည် ထိုင်းနိုင်ငံ၊ ဘန်ကောက်မြို့တွင် ၁၉၇၅ ခုနှစ် ဒီဇင်ဘာ ၉ ရက်မှ ၁၆ ရက်နေ့အထိ ကျင်းပသော အားကစားပွဲတော် ဖြစ်သည်။ တောင်ဗီယက်နမ်၊ လာအိုနှင့် ကမ္ဘောဒီးယားနိုင်ငံတို့မှာ နိုင်ငံရေးပြဿနာများကြောင့် ပါဝင်နိုင်ခြင်းမရှိပေ။ ဤပွဲမှာ ကျွန်းဆွယ်အားကစားပွဲအမည်ဖြင့် နောက်ဆုံးကျင်းပခြင်းဖြစ်သည်။ ဘုရင်ကြီး ဘူမိဘောအဒူလျာဒတ်မှ အားကစားပွဲတော်ကို ဖွင့်လှစ်ပေးခဲ့သည်။ ထိုင်း၊ စင်ကာပူ၊ မြန်မာ၊ မလေးရှားတို့မှ ဆုတံဆိပ်ဇယားတွင် အစဉ်လိုက် ရရှိခဲ့သည်။

## ပွဲများနှင့်အားကစား 
### ပါဝင်သော နိုင်ငံများ 
* 
* 
* 
* 

### ပါဝင်သော အားကစားနည်းများ 
*​ရေပိုင်းဆိုင်ရာအားကစားနည်းများ
* ပြေးခုန်ပစ်
* ကြက်တောင်ရိုက်
* ဘတ်စကက်ဘော
* ဘိုလင်း
* လက်ဝှေ့
* စက်ဘီးစီး
* ဘောလုံး
* ဟော်ကီ
* ဂျူဒို
* ရက်ဘီ
* ရွက်လှေ
* ပိုက်ကျော်ခြင်း
* သေနတ်ပစ်
* စားပွဲတင် တင်းနစ်
* တင်းနစ်
* ဘော်လီဘော
* အလေးမ

### ဆုတံဆိပ် ဇယား 
;Key
 အိမ်ရှင်နိုင်ငံ (ထိုင်းနိုင်ငံ)

## ကိုးကား 
ကဏ္ဍ:ထိုင်းနိုင်ငံတွင် ကျင်းပသော နိုင်ငံတကာ အားကစားပြိုင်ပွဲများ
တောင်ကိုရီးယား အမျိုးသား ဘောလုံးအသင်း

**တောင်ကိုရီးယား အမျိုးသား ဘောလုံးအသင်း**သည် နိုင်ငံတကာဘောလုံးပွဲများတွင် တောင်ကိုရီးယားနိုင်ငံကိုယ်စားပြု ယှဉ်ပြိုင်သည့် အသင်းဖြစ်ပြီး တောင်ကိုရီးယားဘောလုံးအဖွဲ့ချုပ်၏ ကွပ်ကဲအုပ်ချုပ်မှုအောက်တွင် ရှိသည်။ အသင်းအား သူတို့၏ အိမ်ကွင်းအားကစားဝတ်စုံကြောင့် "The Reds" ဟူ၍ ပရိသတ်နှင့် မီဒီယာတို့က ခေါ်ဝေါ်သုံးနှုန်းကြပြီး အမျိုးသားအသင်း၏ အဓိက အာပေးသူအဖွဲ့ကိုလည်း Red Devils ဟူ၍ တရားဝင်သုံးနှုန်းဖော်ပြကြသည်။

## ကိုးကား
ပြုံယမ်းမြို့

**ဖျောင်းယံမြို့**()(ဟန်ဂျာ: 平壤၊ **ပြန့်ထ**)သည် မြောက်ကိုရီးယားနိုင်ငံ၏ အကြီးဆုံးမြို့နှင့် မြို့တော်ဖြစ်သည်။ ပင်လယ်ဝါနှင့် ၁၀၉ကီလိုမီတာခန့်အကွာ ထယ်ဒွံမြစ်ပေါ်၌ တည်ရှိပြီး ၂၀၀၈ခုနှစ် သန်းခေါင်စာရင်းအရ ဖျောင်းယံမြို့၏ လူဦးရေမှာ ၃၂၅၅၂၈၈ဦး ဖြစ်သည်။ ဖျောင်းယံမြို့သည် နိုင်ငံတော်မှ တိုက်ရိုက် အုပ်ချုပ်သော မြို့တော် တစ်ခုလည်း ဖြစ်သည်။

## ကိုးကား
၁၉၇၉ အရှေ့တောင်အာရှ အားကစားပြိုင်ပွဲ

**၁၉၇၉ အရှေ့တောင်အာရှ အားကစားပြိုင်ပွဲ**သည် အင်ဒိုနီးရှားနိုင်ငံ၊ ဂျာကာတာမြို့တွင် ၁၉၇၉ ခုနှစ် စက်တင်ဘာ ၂၁ ရက်နေ့မှ ၃၀ ရက်နေ့အထိ ကျင်းပသော အရှေ့တောင်အာရှ အားကစားပြိုင်ပွဲ ဖြစ်သည်။ အင်ဒိုနီးရှားသည် ဤပွဲတော်ကို ပထမဆုံးအကြိမ် ကျင်းပခြင်းဖြစ်ပြီး ထိုင်း၊ မြန်မာ၊ မလေးရှား၊ စင်ကာပူပြီးနောက် ပဉ္စမမြောက်အိမ်ရှင်နိုင်ငံ ဖြစ်လာသည်။ သမ္မတ ဆူဟာတိုမှ အားကစားပွဲတော်အား ဖွင့်လှစ်ပေးခဲ့သည်။ အင်ဒိုနီးရှား၊ ထိုင်းနှင့် မြန်မာတို့မှ ပထမ၊ ဒုတိယနှင့် တတိယ ရရှိခဲ့သည်။

## ပွဲများနှင့်အားကစား 
### ပါဝင်သော နိုင်ငံများ 
* 
* ¹
* 
* 
* 
* 
* 
1

### ပါဝင်သော အားကစားနည်းများ 
*​ရေပိုင်းဆိုင်ရာအားကစားနည်းများ
* မြားပစ်
* ပြေးခုန်ပစ်
* ကြက်တောင်
* ဘတ်စကက်ဘော
* လက်ဝှေ့
* စက်ဘီးစီး
* ဘောလုံး
* ကျွမ်းဘား
* ဟော်ကီ
* ဂျူဒို
* ပိုက်ကျော်ခြင်း
* သေနတ်ပစ်
* Softball
* စားပွဲတင် တင်းနစ်
* တင်းနစ်
* ဘော်လီဘော
* အလေးမ

### ဆုတံဆိပ်ဇယား 
;Key
 အိမ်ရှင်နိုင်ငံ

## ကိုးကား